ანგარიში

აფხაზეთის ავტონომიური რესპუბლიკის ფინანსთა და ეკონომიკის სამინისტროსა და მის სისტემაში შემავალი ორგანიზაციების მიერ 2022 წელს გაწეული საქმიანობის შესახებ

2023

თბილისი

სარჩევი

[1. ზოგადი მიმოხილვა 2](#_Toc125376096)

[2. სამინისტროს სტრუქტურა 3](#_Toc125376097)

[ცხრილი N 1 კორესპონდენციის რაოდენობრივი მაჩვენებელი 4](#_Toc125376098)

[ცხრილი N 2 კორესპონდენციის ბრუნვის მაჩვენებელი 4](#_Toc125376099)

[3. აფხაზეთის ავტონომიური რესპუბლიკის 2022 წლის რესპუბლიკური ბიუჯეტის ფინანსური მაჩვენებლები 9](#_Toc125376100)

[ცხრილი N3.აფხაზეთის ა/რ 2022 წლის რესპუბლიკური ბიუჯეტის ფინანსური მაჩვენებლები 10](#_Toc125376101)

[ცხრილი N4. აფხაზეთის ა/რ  2022 წლის რესპუბლიკური ბიუჯეტის გადასახდელების მაჩვენებლები 10](#_Toc125376102)

[4. 2022 წელს ეკონომიკის დარგში განხორციელებული საქმიანობები 11](#_Toc125376103)

[4.2 გარემოსდაცვითი მიმართულება 14](#_Toc125376104)

[4.3 სტატისტიკა და ანალიტიკა 16](#_Toc125376105)

[5. სამინისტროს გამგებლობაში შემავალი, სახელმწიფო კონტროლს დაქვემდებარებული სსიპ-ების და ა(ა)იპ-ის მიერ 2022 წელს განხორციელებული აქტივობები 16](#_Toc125376106)

[1.1 სსიპ ,,აფხაზეთის ქონების განკარგვისა და საწარმოთა მართვის სააგენტო“ 16](#_Toc125376107)

[ცხრილი N 5 შპს-ების 2022 წლის 9 თვის ფინანსური შედეგების (მოგება-ზარალის) ანალიზი 20](#_Toc125376108)

[დიაგრამა N 1 შპს-ების ფინანსური მაჩვენებლების შედარება 2022/9თვე- 2021/9 თვე 20](#_Toc125376109)

[4.2. სსიპ ,,ეკონომიკური პროგრამების სააგენტო“ 20](#_Toc125376110)

[4.3. სსიპ აფხაზეთის ავტონომიური რესპუბლიკის სავაჭრო-სამრეწველო პალატა 25](#_Toc125376111)

[4.4. სსიპ ,,აფხაზეთიდან იძულებით გადაადგილებულ პირთა სტაჟირების, კვალიფიკაციის ამაღლებისა და დასაქმების ხელშეწყობის ცენტრი ,,ბიზნეს-ინკუბატორი“ 27](#_Toc125376112)

[4.5. ა(ა)იპ ,,საერთაშორისო ინიციატივა განვითარებისა და თანადგომისათვის“ 29](#_Toc125376113)

1. **ზოგადი მიმოხილვა**

საანგარიშო პერიოდში აფხაზეთის ავტონომიური რესპუბლიკის ფინანსთა და ეკონომიკის სამინისტრო თავის საქმიანობას წარმართავდა საქართველოსა და აფხაზეთის ავტონომიური რესპუბლიკის საკანონმდებლო და კანონქვემდებარე ნორმატიული აქტებისა და სამინისტროს დებულების შესაბამისად.

სამინისტროს საქმიანობის ძირითად მიმართულებებს წარმოადგენდა:

* აფხაზეთის ავტონომიური რესპუბლიკის საფინანსო სისტემის მართვა, საფინანსო-საბიუჯეტო პოლიტიკის რეგულირება;
* კომპეტენციის ფარგლებში ეკონომიკური პოლიტიკის შემუშავება და ეკონომიკური მდგომარეობის ანალიზი;
* მცირე და საშუალო მეწარმეობის განვითარების ხელშეწყობა, ინვესტიციების, გრანტების მოზიდვის და საერთაშორისო დახმარებების მიღების მხარდამჭერი მექანიზმების შემუშავება და განხორციელება;
* საქართველოს რეგიონებში განსახლებული დევნილებისათვის ინფორმაციის მიწოდება და კონსულტაციების გაწევა სხვადასხვა პროექტებსა და საგრანტო კონკურსებში მონაწილეობის მისაღებად;
* იგპ-ების ეკონომიკური მდგომარეობის გასაუმჯობესებლად მიზნობრივი პროგრამების დანერგვა და განხორციელება;
* აფხაზეთიდან იგპ-თა დასაქმებაში ხელშეწყობა და სამუშაო ძალის გაძლიერება;
* აფხაზეთის ავტონომიური რესპუბლიკის ქონების ფლობა, მართვა და განკარგვა;
* სტატისტიკური აღრიცხვა.

აღსანიშნავია, რომ 2019 წელს, covid 19-ის პანდემიამ თანამედროვე სამყაროში წამოჭრა დისტანციური მუშაობის საკითხის აუცილებლობა.  2020 წლიდან  საჯარო სამსახურების მიერ მოხდა აქტიური გადაწყობა დისტანციურ მუშაობის რეჟიმზე, რომელიც უწყებათშორისო საკოორდინაციო საბჭოს გადაწყვეტილებით, გაუქმდა 2022 წლის 28 მარტიდან. შესაბამისად, სამინისტროს ხელმძღვანელობის მიერ, აფხაზეთის ავტონომიური რესპუბლიკის მთავრობის დავალებით, საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს ახალი რეგულაციების გათვალისწინებით, უზრუნველყოფილ იქნა სამინისტროს სისტემაში შემავალი სტრუქტურული ერთეულების მოსამსახურეების მობილიზება, ჩვეულებრივ სამუშაო რეჟიმში დაბრუნება, დროებით შეჩერებული პროექტების ამოქმედება და ახალი, იგპ-თა პრობლემებზე მორგებული, რეალური მდგომარეობის შესაბამისი სახელმწიფო პროგრამების მოძიება.

1. **სამინისტროს სტრუქტურა**

სამინისტრო მისი საქმიანობის სფეროთი განსაზღვრული ამოცანების შესრულებას უზრუნველყოფდა სამინისტროს სისტემაში შემავალი სამინისტროს 7 სტრუქტურული ქვედანაყოფით, სამინისტროს გამგებლობაში არსებული 4 საჯარო სამართლის იურიდიული პირითა და 1 არასამეწარმეო (არაკომერციული) იურიდიული პირით.

**სამინისტროს აპარატი**

**სამინისტროს სისტემაში შემავალი სტრუქტურული ერთეულები**

2022 წლის 31 დეკემბრის მდგომარეობით, სამინისტროს სისტემაში დასაქმებული იყო სულ 220 ადამიანი (მ.შ. 126 შტატით გათვალისწინებულ თანამდებობაზე, 36 - შტატგარეშე. სხვადასხვა პროგრამაში ჩართული იყო 58 პირი). სამინისტროს აპარატში ირიცხებოდა 72 პირი (მ.შ. 57 შტატით გათვალისწინებულ თანამდებობაზე, შრომითი ხელშეკრულებით - 15).

***ადმინისტრაციული დეპარტამენტის*** მონაცემებით, 2022 წლის განმავლობაში სამინისტროში კორესპონდენციის ბრუნვამ შეადგინა სულ 2386 ერთეული.

ცხრილი N 1 კორესპონდენციის რაოდენობრივი მაჩვენებელი

|  |  |
| --- | --- |
| **კორესპონდენციის ტიპი** | **რაოდენობა (ერთეული)** |
| შემოსული | 1052 |
| გასული | 550 |
| შიდა მიმოწერის დოკუმენტაცია | 784 |
| **სულ** | **2386** |

|  |  |  |
| --- | --- | --- |
|  |  | |
| **ორგანიზაციის/უწყების დასახელება** | **რაოდენობა (ერთეული)** | |
| **შემოსული** | **გასული** |
| საქართველოს ცენტრალური უწყებები და ორგანიზაციები | 55 | 133 |
| სასამართლოები | 18 | 4 |
| აფხაზეთის ავტონომიური რესპუბლიკის მთავრობა | 113 | 90 |
| აფხაზეთის ავტონომიური რესპუბლიკის უმაღლესი საბჭო | 50 | 22 |
| მთავრობის დაქვემდებარებაში მყოფი სტრუქტურები და ორგანიზაციები | 782 | 259 |
| კერძო პირების განცხადება/წერილი/ცნობა/მინდობილობა | 34 | 42 |
| **სულ** | **1052** | **550** |

ცხრილი N 2 კორესპონდენციის ბრუნვის მაჩვენებელი

საანგარიშო პერიოდში, ,,საერთაშორისო გამჭვირვალობა - საქართველოს“ ზუგდიდის რეგიონული წარმომადგენლობის და ,,მმართველობის მონიტორინგის ცენტრის“ მკვლევარის დავით მჟავანაძის მოთხოვნის საფუძველზე, გაცემულ იქნა 2 საჯარო ინფორმაცია.

***იურიდიულ საკითხთა და ადამიანური რესურსების მართვის დეპარტამენტის*** მიერ:

* მომზადდა:
* სამინისტროს ახალი შინაგანაწესი;
* სამინისტროს სტრუქტურული ქვედანაყოფების დებულებები;
* ნორმატიული სამართლებრივი აქტის 9 პროექტი, მათ შორის კანონპროექტი ,,აფხაზეთის ავტონომიური რესპუბლიკის სავაჭრო-სამრეწველო პალატის შესახებ“ აფხაზეთის ავტონომიური რესპუბლიკის კანონში ცვლილების შეტანის თაობაზე“;
* ინდივიდუალურ-ადმინისტრაციულ-სამართლებრივი აქტების 523 პროექტი;
* 4 დასკვნა სამართლებრივ საკითხებთან დაკავშირებით;
* სასამსახურო ხელშეკრულების პროექტები;
* სახელმწიფო აუდიტის სამსახურის რეკომენდაციების გათვალისწინებით - სამინისტროში ფინანსური მართვისა და კონტროლის სისტემის ჩამოყალიბების წესი და განხორციელდა ფინანსური მართვისა და კონტროლის სისტემის მიზნებისათვის უფლებამოსილებებისა და პასუხისმგებლობების განაწილება;
* კონტროლის მექანიზმების დანერგვის მიზნით - სამინისტროს კონტროლს დაქვემდებარებულ ორგანიზაციებთან გაფორმებული შეთანხმებები ,,საბიუჯეტო პროგრამის ფარგლებში მომსახურების გაწევის შესახებ“.
* შემუშავებულ იქნა ადმინისტრაციული და შრომითი ხელშეკრულების 20 პროექტი;
* განხორციელდა:
* შესათანხმებლად წარმოდგენილი ნორმატიული აქტების პროექტების სამართლებრივი ექსპერტიზა 20 სამართლებრივ აქტზე;
* სამინისტროს სტრუქტურული ერთეულების მიერ მომზადებული სამართლებრივი აქტების პროექტების ექსპერტიზა/ვიზირება;
* 5 წარმომადგენლობა თბილისის სააპელაციო სასამართლოსა და სოხუმისა და გაგრა-გუდაუთის რაიონულ სასამართლოში;
* შესაბამისი ღონისძიებები სამინისტროს სტაჟირების (მ.შ. ,,საჯარო დაწესებულებაში სტაჟირების გავლის წესის და პირობების შესახებ“ სახელმწიფო პროგრამის ფარგლებში) ხელშეწყობის მიზნით (სტაჟირება გაიარა 6-მა პირმა);
* სამინისტროს პროფესიულ საჯარო მოსამსახურეთა წლიური და შუალედური შეფასება;
* სამინისტროს სისტემაში შემავალი სუბიექტების დებულებებისა და წესდების შესწავლა დუბლირებული ფუნქციების აღმოფხვრისა და ხარვეზების გამოსწორების მიზნით და პროექტების (პროგრამების) შეფასება/ანალიზი;
* საჯარო მოხელის პროფესიული განვითარების პროგრამა (დამატებითი) გაიარა 6 მოხელემ;
* შესაბამისი კლასი მიენიჭა 8 საჯარო მოხელეს;
* გამოცხადდა 11 კონკურსი ვაკანტური თანამდებობის დასაკავებლად.

***საბიუჯეტო დეპარტამენტის მიერ:***

* მომზადდა:
* „აფხაზეთის ავტონომიური რესპუბლიკის 2022 წლის რესპუბლიკური ბიუჯეტის შესახებ“ აფხაზეთის ავტონომიური რესპუბლიკის კანონი, რომლის მიღების შემდეგ ბიუჯეტის მართვის ელექტრონულ სისტემაში ([www.ebudjet.ge](http://www.ebudjet.ge)) შეტანილ იქნა წლიური ასიგნებების მონაცემები და კვარტალური განწერა, რაც აისახა სახელმწიფო ხაზინის ელექტრონული მომსახურების სისტემაში ([www.etreasury.ge](http://www.etreasury.ge));
* აფხაზეთის ავტონომიური რესპუბლიკის 2021 წლის რესპუბლიკური ბიუჯეტის შესრულების ანგარიში, ასევე აფხაზეთის ავტონომიური რესპუბლიკის 2022 წლის რესპუბლიკური ბიუჯეტის შესრულების 3 თვის, 6 თვის და 9 თვის ანგარიშები, რომელიც გადაეგზავნა აფხაზეთის ავტონომიური რესპუბლიკის მთავრობას, საქართველოს ფინანსთა სამინისტროსა და სახელმწიფო აუდიტის სამსახურს;
* აფხაზეთის ავტონომიური რესპუბლიკის საშუალოვადიანი სამოქმედო გეგმის შესახებ ავტონომიური რესპუბლიკის პრიორიტეტის დოკუმენტი 2023-2026წ.წ., რომელიც წარედგინა აფხაზეთის ავტონომიური რესპუბლიკის მთავრობას;
* მხარჯავი დაწესებულებების მიერ 25 აგვისტოს მოწოდებული საბიუჯეტო განაცხადების საფუძველზე **,,**აფხაზეთისავტონომიური რესპუბლიკის 2023 წლის რესპუბლიკური ბიუჯეტის შესახებ**”** აფხაზეთის ავტონომიური რესპუბლიკის კანონის პროექტი;
* კანონპროექტი ,,აფხაზეთის ავტონომიური რესპუბლიკის 2023 წლის რესპუბლიკური ბიუჯეტის შესახებ”, რომელიც წარედგინა აფხაზეთის ავტონომიური რესპუბლიკის მთავრობას მიმდინარე წლის 25 ოქტომბერს, ხოლო მეორე წარდგენა 2022 წლის 12 დეკემბერს და გამოქვეყნებულ იქნა საკანონმდებლო მაცნეს ვებ-გვერდზე <https://www.matsne.gov.ge/>; დოკუმენტის №23-რს; მიღების თარიღი 27.12.2022, გამოქვეყნების თარიღი 29.12.2022; ძალაშია 01.01.2023;
* „აფხაზეთის ავტონომიური რესპუბლიკის 2022 წლის რესპუბლიკური ბიუჯეტის შესახებ“ აფხაზეთის ავტონომიური რესპუბლიკის კანონში განხორციელდა ცვლილებების სამი პროექტი (საკანონმდებლო მაცნე ვებ-გვერდი <https://www.matsne.gov.ge/>):

I ცვლილება - დოკუმენტის №11-ს; 20.04.2022, გამოქვეყნების თარიღი: 21.04.2022,

II ცვლილება - დოკუმენტის №15-ს; 03.06.2022, გამოქვეყნების თარიღი: 03.06.2022,

III ცვლილება - დოკუმენტის №20-ს.17.10.2022, გამოქვეყნების თარიღი: 18.10.2022.

* განხორციელებული ცვლილებების საფუძველზე შეტანილ იქნა დაზუსტებული კვარტალური ასიგნებების მონაცემები ბიუჯეტის მართვის ელექტრონულ სისტემაში ([www.ebudjet.ge](http://www.ebudjet.ge)). ასევე აისახა სახელმწიფო ხაზინის ელექტრონული მომსახურების სისტემაში (etreasury.ge).

მხარჯავი დაწესებულებებიდან მიღებული წერილების საფუძველზე ბიუჯეტის გეგმაში შეტანილ იქნა კორექტირები და ბიუჯეტის მართვის ელექტრონულ სისტემაში ([www.ebudjet.ge](http://www.ebudjet.ge)) აისახა 434 ცნობა.

საანგარიშო პერიოდში შესრულდა აფხაზეთის ავტონომიური რესპუბლიკის მთავრობის თავმჯდომარის 35 ბრძანება სარეზერვო ფონდიდან თანხის გამოყოფის შესახებ.

***სახაზინო დეპარტამენტის*** მიერ:

* ყოველდღიურად წარმოებდა აფხაზეთის ავტონომიური რესპუბლიკის რესპუბლიკური ბიუჯეტის დაფინანსებაზე მყოფი ორგანიზაციების გადასახდელების დაფინანსება.

სულ 2022 წელს:

|  |  |
| --- | --- |
| **ვალდებულება/განაცხადი** | |
| დამტკიცებული | 4768 |
| დაწუნებული | 215 |
| **საგადახდო მოთხოვნა** | |
| დამტკიცებული | 33674 |
| დაწუნებული | 561 |

* დამუშავდა 2021 წლის წლიური ფინანსური ანგარიშგებები. გამოვლენილ იქნა ყველა უწყების ფინანსური ანგარიშგებების წარდგენის ვადების დარღვევა;
* მხარჯავი დაწესებულებების მიერ წარმოდგენილი ფინანსური ანგარიშების დამუშავების საფუძველზე, მომზადდა აფხაზეთის ავტონომიური რესპუბლიკის ბიუჯეტის დაფინანსებაზე მყოფი ორგანიზაციების 2021 წლის წლიური კონსოლიდირებული (ნაერთი) ფინანსური ანგარიშგება და ახსნა-განმარტებითი ბარათი, რომელიც გადაეგზავნა სახელმწიფო აუდიტის სამსახურს და საქართველოს ფინანსთა სამინისტროს სახაზინო სამსახურს;
* ყოველთვიურად ხორციელდებოდა აფხაზეთის ავტონომიური რესპუბლიკის რესპუბლიკური ბიუჯეტის დაფინანსებაზე მყოფი მხარჯავი დაწესებულებების მიერ გადახდილი საშემოსავლო გადასახადის და რესპუბლიკურ ბიუჯეტში ჩარიცხვის შემოწმება;
* საქართველოს სახელმწიფო აუდიტის სამსახურს მიეწოდა ყოველკვარტალური ინფორმაცია ბიუჯეტის დეტალური ხარჯების შესახებ ნაზარდი ჯამით;
* ყოველდღიურად წარმოებდა:
* დამატებითი საბიუჯეტო შემოსულობების მობილიზების მიზნით, აფხაზეთის ავტონომიური რესპუბლიკის კუთვნილი და ხაზინის განკარგულებაში არსებული ფულადი სახსრების კონტროლი, თავისუფალი ფულადი სახსრების კომერციულ ბანკებში გადატანა და საჭიროებისამებრ, ხაზინის ანგარიშზე დაბრუნება. 2022 წელს დეპოზიტზე დარიცხული პროცენტის სახით შემოსავალმა შეადგინა 317 197 ლარი;
* აფხაზეთის ავტონომიური რესპუბლიკის რესპუბლიკური ბიუჯეტის, საქართველოს საბიუჯეტო კოდექსით განსაზღვრული აფხაზეთის ავტონომიური რესპუბლიკის სსიპ-ების და ა(ა)იპ-ების ბიუჯეტების შემოსულობების, გადასახდელების და ნაშთის ცვლილების აღრიცხვა;
* მხარჯავი ორგანიზაციების კონსულტაცია ფინანსურ ანგარიშგებებთან დაკავშირებით;
* ორგანიზება გაეწია:
* აფხაზეთის ავტონომიური რესპუბლიკის სტრუქტურებში დასაქმებულთა TBC ბანკში სახელფასო ანგარიშების გახსნას და განხორციელდა TBC ბანკში გადასულ პირთა რაოდენობრივი მონიტორინგი ხელშეკრულების პირობების შესრულების უზრუნველსაყოფად. წლის ბოლოს განახლებულ იქნა ხელშეკრულება TBC ბანკთან;
* მთავრობის ინიციატივით, უკრაინაში საომარი მოქმედებების შედეგად დაზარალებული მოსახლეობის დასახმარებლად შესაბამისი სადეპოზიტო ანგარიშის გახსნას, მასზე თანხების აკუმულირებას და დანიშნულებით ჩარიცხვას. სამთავრობო სტრუქტურების მიერ შეგროვილი თანხით შეძენილ იქნა და უკრაინაში ჰუმანიტარული სამედიცინო ტვირთის სახით გაიგზავნა სისხლის გადასხმის სისტემები, საბავშვო კვება და ჰიგიენური საშუალებები.

2022 წლის 01 იანვრიდან ძალადაკარგულად ჩაითვალა საქართველოს ფინანსთა მინისტრის 2010 წლის N605 ბრძანებით დამტკიცებული ინსტრუქცია - „საბიუჯეტო ორგანიზაციებში ქონების, მოთხოვნების და ვალდებულებების ინვენტარიზაციის ჩატარების წესის“ შესახებ და 2022 წლის 01 იანვრიდან ძალაში შევიდა საქართველოს ფინანსთა მინისტრის 2021 წლის 31 დეკემბრის N364 ბრძანებით დამტკიცებული - „საბიუჯეტო ორგანიზაციების მიერ აქტივებისა და ვალდებულებების ინვენტარიზაციის ჩატარების და ინვენტარიზაციის შედეგების საჯარო სექტორის ბუღალტრული აღრიცხვის საერთაშორისო სტანდარტების (სსბასს-ების) საფუძველზე აღრიცხვა-ანგარიშგებაში ასახვის შესახებ“ ინსტრუქცია, რომლის შესაბამისად, ცვლილება შევიდა სამინისტროს სააღრიცხვო პოლიტიკაში.

***საფინანსო დეპარტამენტის*** მიერ:

* მომზადდა:
* სამინისტროს აპარატის 2021 წლის ბალანსი;
* სამინისტროს აპარატისა და სამინისტროს მმართველობაში შემავალი სსიპ-ებისა და საქვეუწყებო დაწესებულების მიერ წარმოდგენილი ფინანსური ანგარიშგებების საფუძველზე 2021 წლის წლიური კონსოლიდირებული ბალანსი;
* სამინისტროს აპარატის საშუალოვადიანი სამოქმედო გეგმისა და პროგრამების საშუალოვადიანი ბიუჯეტის (2023-2026 წ.წ.) პროექტი თანდართული ფორმების მიხედვით;
* 2023 წლის საბიუჯეტო განაცხადის პროექტი და 2023 წლის დამტკიცებული ბიუჯეტის კვარტალური განწერა;
* წარდგენილ იქნა 2022 წლის დამტკიცებული ბიუჯეტის კვარტალური განწერა;
* სახელმწიფო ხაზინის ელექტრონულ მომსახურების სისტემაში (<https://www.etreasury.ge>) დარეგისტრირებულ იქნა 100 ხელშეკრულება, 133 ვალდებულება, 402 პირველადი დოკუმენტი, 424 ინვოისი, 2034 საგადახდო მოთხოვნა, შრომის ანაზღაურების 126 უწყისი, 52 მივლინება;
* ელექტრონულ სისტემაში (<https://edocument.ge>) დაფიქსირებულია 255 დოკუმენტი;
* 2022 წელს სახელმწიფო შესყიდვების სააგენტოს CMR მოდულში, კანონმდებლობით გათვალისწინებულ ვადებში, აიტვირთა და დარეგისტრირდა 106 ხელშეკრულება და 3 ხელშეკრულებასთან გათანაბრებული დოკუმენტი, ასევე ხელშეკრულებების თანმდევი დოკუმენტები (ინტერესთა კონფლიქტი, მიღება-ჩაბარება, ხელშეკრულების შეთანხმება, სასაქონლო ზედნადები, საგადასახადო ანგარიშფაქტურა და საგადახდო მოთხოვნა):
* 11 ხელშეკრულება სახელმწიფო შესყიდვების შესახებ (15 905,67 ლარი);
* წლიური კონსოლიდირებული ტენდერის 6 ხელშეკრულება (45 366,73 ლარი);
* 77 ხელშეკრულება ერთჯერადი სახელმწიფო შესყიდვების შესახებ (66 567 ლარი);
* ერთჯერადი კონსოლიდირებული ტენდერის 3 ხელშეკრულება (1 643 ლარი);
* 9 ხელშეკრულება 2023 წლის წლიური სახელმწიფო შესყიდვების შესახებ 66 426 ლარი).

***შიდა აუდიტის დეპარტამენტის*** მიერ:

* ,,სახელმწიფო შიდა ფინანსური კონტროლის შესახებ“ საქართველოს კანონის შესაბამისად, შემუშავდა 2021 წლის განმავლობაში დეპარტამენტის მიერ გაწეული საქმიანობის შესახებ წლიური ანგარიში, რომელიც კანონმდებლობით დადგენილი ვადების დაცვით წარედგინა ჰარმონიზაციის ცენტრს;
* დასრულდა შესაბამისობის აუდიტი სსიპ ,,პროგრამებისა და სერვისების სააგენტოში“ (გარდამავალი ტიპის აუდიტი - აუდიტორული პროცედურებები დაიწყო 2021 წლის აგვისტოში და დასრულდა 2022 წლის იანვარში);
* განხორციელდა რეკომენდაციების შესრულების მონიტორინგი შპს ,,აფხაზეთიდან იგპ-თა ფოთის პოლიკლინიკაში“;
* შიდა აუდიტის დეპარტამენტი, საკონსულტაციო მანდატის ფარგლებში, აქტიურად იყო ჩართული სამინისტროში ფინანსური მართვისა და კონტროლის სისტემის ჩამოყალიბების პროცესში;
* მომზადდა ,,რეკომენდაციების შემუშავებისა და შესრულების მონიტორინგის სახელმძღვანელო“;
* შემუშავდა ,,შიდა აუდიტის დეპარტამენტის მიერ გაწეული ინდივიდუალური გეგმური მარწმუნებელი მომსახურების შედეგების ანგარიშგების პოლიტიკა და პროცედურები“;
* მომზადდა შიდა აუდიტის დეპარტამენტის დებულების პროექტი;
* განხორციელდა შესაბამისობის აუდიტი შემდეგ უწყებებში:
* სამინისტროს საქვეუწყებო დაწესებულება - აგრარულ საკითხთა დეპარტამენტი;
* შპს ,,აფხაზეთიდან იგპ-თა ზუგდიდის პოლიკლინიკა“.
* ,,სახელმწიფო შიდა ფინანსური კონტროლის შესახებ“ საქართველოს კანონის მოთხოვნების გათვალისწინებით, შემუშავებულ იქნა შიდა აუდიტის დეპარტამენტის 2023-2025 წლების სტრატეგიული გეგმა და 2023 წლის სამოქმედო გეგმა, რომელიც წარედგინა საქართველოს ფინანსთა სამინისტროს სახელმწიფო შიდა კონტროლის დეპარტამენტს (ჰარმონიზაციის ცენტრი).
* 2022 წლის ნოემბრიდან მიმდინარეობს შპს ,,აფხაზეთიდან იგპ-თა ჯვარის ამბულატორიის“ მიერ გაწეული საქმიანობის შესაბამისობის აუდიტი (გარდამავალი ტიპის აუდიტი).

ფინანსური მართვისა და კონტროლის სისტემის პირველი ეტაპის დანერგვის პროცესში შემუშავებული დოკუმენტები სამინისტრომ გაუზიარა აფხაზეთის ავტონომიური რესპუბლიკის სხვა მხარჯავ დაწესებულებებს. სამინისტროს მიერ სისტემის დანერგვის კუთხით დაგროვილი გამოცდილება და პრაქტიკული რჩევები დაინტერესებული მხარეებისთვის წარმოადგინა აფხაზეთის ავტონომიური რესპუბლიკის მთავრობის მიერ ორგანიზებულ კონფერენციაზე ,,შიდა კონტროლის სისტემა ეფექტიანი მმართველობისთვის აფხაზეთის ავტონომიურ რესპუბლიკაში“.

***ტრენინგები/კვალიფიკაციის ამაღლება***

სამინისტროს ერთ-ერთი პრიორიტეტულ მიმართულებას წარმოადგენდა ადამიანური კაპიტალის/სამუშაო ძალის  გაძლიერება. საანგარიშო პერიოდში სამინისტროს თანამშრომლები, კვალიფიკაციის ამაღლების მიზნით, მონაწილეობას იღებდნენ სხვადასხვა ორგანიზაციის მიერ დაგეგმილ ტრენინგებში, მათ შორის:

* ევროპის საჯარო სამართლის ორგანიზაციისა (EPLO) და იუსტიციისა და სამოქალაქო ინტეგრაციის საკითხებში აფხაზეთის ავტონომიური რესპუბლიკის მინისტრის აპარატის მიერ ორგანიზებულ ონლაინ ტრენინგებში „ევროკავშირის სტრუქტურული მოწყობის შესახებ“;
* კავკასიური სახლის ინიციატივით ორგანიზებულ სალექციო კურსში „საქართველოში კონფლიქტების მშვიდობიანი ტრანსფორმაციისთვის შიდა დიალოგის გაძლიერება“;
* საერთაშორისო სავალუტო ფონდისა (IMF) და საქართველოს ფინანსთა სამინისტროსა და საქართველოს ფინანსთა სამინისტროს აკადემიიის ორგანიზებით ჩატარებულ ერთკვირიან ონლაინ ტრენინგკურსში „ინკლუზიური ზრდა“ (IG);
* საქართველოს პარლამენტის სასწავლო ცენტრში სატრენინგო კურსებზე ,,გუნდური მუშაობა და გუნდური კომუნიკაცია" და ,,კონფლიქტების მართვა“;
* სსიპ საჯარო აუდიტის ინსტიტუტის მიერ ორგანიზებულ ტრენინგკურსში - რისკზე დაფუძნებული შიდა აუდიტი.

საქართველოს ფინანსთა სამინისტროს აკადემიისა და სახაზინო დეპარტამენტის თანამშრომლობით მომზადდა ონლაინ ტრენინგი „საბიუჯეტო ორგანიზაციების ფინანსური ანგარიშგების მომზადება და წარდგენა საერთაშორისო სტანდარტების (IPSAS) მიხედვით“, რომელშიც მონაწილეობა მიიღეს აფხაზეთის ავტონომიური რესპუბლიკის საბიუჯეტო ორგანიზაციების საფინანსო სამსახურების წარმომადგენლებმა.

# აფხაზეთის ავტონომიური რესპუბლიკის 2022 წლის რესპუბლიკური ბიუჯეტის ფინანსური მაჩვენებლები

„აფხაზეთის ავტონომიური რესპუბლიკის 2022 წლის რესპუბლიკური ბიუჯეტის შესახებ“ აფხაზეთის ავტონომიური რესპუბლიკის კანონით, აფხაზეთის ავტონომიური რესპუბლიკის რესპუბლიკური ბიუჯეტის *შემოსულობების* წლიური დაზუსტებული გეგმა განისაზღვრა 24 568 643 ლარით, საკასო შესრულებამ - 24 605 062 ლარი (გეგმის 100,2%). არაფინანსური აქტივების კლება ბიუჯეტში გათვალისწინებული არ იყო და შეადგინა 45 228 ლარი.

**ცხრილი N3.** აფხაზეთის ა/რ 2022 წლის რესპუბლიკური ბიუჯეტის ფინანსური მაჩვენებლები

*ლარი*

|  |  |  |  |  |
| --- | --- | --- | --- | --- |
| **დასახელება** | **2022 წლის წლიური დაზუსტებული გეგმა** | **2022 წლის წლიური ფაქტიური შესრულება** | **სხვაობა +/- (ფაქტიური-დაზუსტებული)** | **შესრულება%** |
| ***შემოსულობები*** | ***24 568 643*** | ***24 605 062*** | ***36 419*** | ***100.2*** |
| ***შ ე მ ო ს ა ვ ლ ე ბ ი*** | ***24 568 643*** | ***24 559 834*** | ***-8 809*** | ***99,9*** |
| * გადასახადები | 12 000 000 | 12 029 745 | 29 745 | 100,2 |
| * გრანტები | 12 068 643 | 12 098 865 | 30 222 | 100,3 |
| * სხვა შემოსავლები | 500 000 | 431 224 | -68 776 | 86,2 |
| **არაფინანსური აქტივების კლება** | **–** | **45 228** | **45 228** | **–** |

რესპუბლიკური ბიუჯეტის წლიური გადასახდელების დაზუსტებული გეგმა განისაზღვრა 25 508 643 ლარით. საანგარიშო პერიოდში გადასახდელების ფაქტიურმა შესრულებამ შეადგინა 24 953 085 ლარი, ანუ გეგმის 97,8%.

### ცხრილი N4. აფხაზეთის ა/რ  2022 წლის რესპუბლიკური ბიუჯეტის გადასახდელების მაჩვენებლები

*ლარი*

|  |  |  |  |
| --- | --- | --- | --- |
| **ეკონომიკური კლასიფიკაციის მუხლი** | **2022 წლის წლიური დაზუსტებული გეგმა** | **2022 წლის წლიური**  **ფაქტიური შესრულება** | **შესრულება**  **%** |
| ***გ ა დ ა ს ა ხ დ ე ლ ე ბ ი*** | ***25 508 643*** | ***24 953 085*** | ***97,8*** |
| ***ხ ა რ ჯ ე ბ ი*** | ***24 717 398*** | ***24 301 244*** | ***98,3*** |
| შრომის ანაზღაურება | 10 573 456 | 10 561 859 | 99,9 |
| საქონელი და მომსახურება | 4 577 679 | 4 411 948 | 96,4 |
| სუბსიდია | 5 736 710 | 5 659 836 | 98,7 |
| გრანტები | 29 956 | 28 993 | 96,8 |
| სოციალური უზრუნველყოფა | 2 601 830 | 2 563 719 | 98,5 |
| სხვა ხარჯები | 1 197 767 | 1 074 889 | 89,7 |
| ***არაფინანსური აქტივების ზრდა*** | ***791 245*** | ***651 841*** | ***82,4*** |

„აფხაზეთის ავტონომიური რესპუბლიკის 2022 წლის რესპუბლიკური ბიუჯეტის შესახებ“ აფხაზეთის კანონით, **აფხაზეთის ავტონომიური რესპუბლიკის** **ფინანსთა და ეკონომიკის სამინისტროს და მის სისტემაში შემავალი ორგანიზაციების** ბიუჯეტის წლიური დაზუსტებული გეგმა განისაზღვრა 4 003 140 ლარით. აღნიშნული სახსრებიდან წლის განმავლობაში საკასო შესრულებამ შეადგინა 3 924 146 ლარი,რაც წლიური გეგმის 98,0 %-ია (აუთვისებელი თანხა – 78 934 ლარი).

2022 წლის განმავლობაში პროგრამული ბიუჯეტის გეგმამ შეადგინა 615 183 ლარი, რაც სამინისტროს წლიური ასიგნებების მთლიანი მოცულობის 15,4%-ია. განხორციელდა დევნილების პრობლემებზე ორიენტირებული 5 პროგრამა და 7 ქვეპროგრამა:

* ***,,პროგრამა „ეკონომიკური საქმიანობის მხარდაჭერა“***
* „დევნილთა სამეწარმეო საქმიანობის გაძლიერება“
* „სასოფლო-სამეურნეო და ენდემური კულტურების წარმოების მხარდაჭერა“
* „დევნილი მეფუტკრეების საქმიანობის გაძლიერება“
* ***პროგრამა „ეკონომიკური სერვისების მიწოდება“***
* „დასაქმების ხელშეწყობა“
* „ეკონომიკური საქმიანობის მომსახურეობა“
* „ეკონომიკური მომსახურეობა აფხაზეთის ოკუპირებულ ტერიტორიაზე“
* „ინფრასტრუქტურული პროექტების მომზადების მომსახურეობა“
* ***პროგრამა ,,ოკუპირებული აფხაზეთის ტერიტორიაზე განთავსებული სახელმწიფო უძრავი ქონების საკადასტრო აღწერა“***
* ***,,აფხაზეთის ქონების გაკარგვისა და საწარმოთა მართვის სააგენტოს მართვაში არსებული კერძო სამართლის იურიდიული პირების (შპს) მარკეტინგული მომსახურება“***
* ***პროგრამა „სინერგია - პროექტების თანადაფინანსება აფხაზეთიდან დევნილი და გამყოფ ხაზს მიღმა მცხოვრები მოსახლეობის კეთილდღეობისათვის“***

# 2022 წელს ეკონომიკის დარგში განხორციელებული საქმიანობები

სამინისტრო, კომპეტენციის ფარგლებში, აქტიურ საქმიანობას ეწეოდა სოციალურ-ეკონომიკური პროექტების შემუშავების, დონორი და პარტნიორი ორგანიზაციების მოძიების, საგრანტო კონკურსებში მონაწილეობის, ბენეფიციარების კონსულტირებისა და მათთვის საგრანტო წინადადებების მომზადების, სტატისტიკური ინფორმაციების დამუშავების, სხვადასხვა ანალიტიკური მასალების მომზადებისა და სხვა მიმართულებით.

* 1. **ბიზნესის ხელშეწყობა**

საანგარიშო პერიოდის განმავლობაში, სამინისტროს მიერ მომზადდა 7 სრული პროექტი, რომლებიც გაგზავნილ იქნა შესაბამის ორგანიზაციებთან მათგან დაფინანსების მიღებისა და შემდგომი თანამშრომლობის მიზნით. წარმოგიდგენთ თითოეული პროექტისა და საგრანტო წინადადების შესახებ მოკლე ინფორმაციას.

***პროექტები:***

* **მობილური შეფუთვა/დაფასოების სერვისი საოჯახო მეურნეობების წარმოების განვითარებისთვის**

ბიუჯეტი - 14 000 ევრო.

*მიზანი -* ქართლში, კახეთსა და სამეგრელოში მცხოვრები იგპ-ების საოჯახო მეურნეობების მხარდაჭერა, მათი ნაწარმის ღირებულებისა და შემოსავლების ზრდა მათთვის კვალიფიკაციის ამაღლებისა და მობილური შეფუთვა-დაფასოების სერვისისა მიწოდების გზით;

წარედგინა გერმანიის საელჩოს და სლოვაკეთის საელჩოს (განმახორციელებლი SAIDC).

*შედეგი -* დაფინანსდა სლოვაკეთის საელჩოს მიერ. 2022 წლის 6 ივლისს მიღებულ იქნა პირველი ტრანში 21 343,0 ლარის ოდენობით პროექტის განსახორციელებლად, რის შემდგომაც დაიწყო მისი წინამოსამზადებელი სამუშაოები. განხორციელდა პროექტის საინფორმაციო კამპანია, მოძიებული იქნა პროექტის ბენეფიციარები და მოკვეულ იქნა ინფორმაცია შესასყიდ ტექნიკა-დანადგარებთან დაკავშირებით. გარკვეული სირთულეები შეიქმნა შესყიდვის პროცედურებთან დაკავშირებით, რის გამოც პროექტით გათვალისწინებული გეგმა-გარფიკის შესაბამისად ვერ განხორციელდა შესაძენი აქტივების შეძენა. საქართველოს კანონმდებლობისა და საბიუჯეტო პროცედურების გათვალისწინებით შესყიდვის განხორციელება მოხდება 2023 წლის I-II კვარტალში.

* **პოლიეთილენის საპრესი საწარმო იგპ-თა ჩასახლების ობიექტებში**

ბიუჯეტი - 14 000 ევრო.

*მიზანი -* პლასტიკის სეპარირება-ის დანერგვა. სპეციალური პრესით პოლიეთილენტერეფტალატი (PET) ბოთლები დაპრესება და დასაწყობება, რათა შემდგომ მოხდეს მისი გადაცემა რეციკლირებისათვის;

წარედგინა სლოვაკეთის საელჩოს (განმახორციელებლი SAIDC).

*შედეგი -* პროექტი მოწონებული იქნა, თუმცა საბოლოო გადაწყვეტილება დაფინანსების მიღებაზე არ არის (საგრანტო პროგრამა, ერთი ორგანიზაციიდან მხოლოდ ერთ განაცხადს აფინანსებს).

* **ხელმისაწვდომი და კომფორტული სამედიცინო სერვისების ჩამოყალიბება იგპ-თათვის**

ბიუჯეტი - 25 000 ევრო

*მიზანი -* იგპ-თათვის ჯანდაცვის და პირველადი სამედიცინო მომსახურების სერვისებზე ხელმოსაწვდომობის ზრდა, ხარისხიანი სერვისებისა და კომფორტული სამედიცინო ინფრასტრუქტურის შექმნის გზით.

წარედგინა გერმანიის საელჩოს.

*შედეგი -* გერმანიის საელჩომ მოითხოვა პროექტით გათვალისწინებული კომპონენტების ცვლილება. მიმდინარეობს პროექტის ცვლილებაზე მუშაობა და ასევე, სხვა დონორების მოძიება.

* **ქ. ფოთში, აფხაზეთის ქუჩაზე განთავსებული კომპაქტური ჩასახლებების ელ.ენერგიით მომაგარებისთვის განახლებადი ენეგრიის მიკროელექტროსადურის მოწყობა**

ბიუჯეტი - 1 206 800 ლარი.

*მიზანი -* არსებულ კოლექტიურ ცენტრში აფხაზეთიდან იგპ-ების უზრუნველყოფა ხელმისაწვდომი, მდგრადი და განახლებადი ელ.ენერგიით.

*შედეგი -* ინფორმაცია პროექტის შესახებ გაეგზავნა დონორებს (UNDP, DRC, ADA, CIDA) სამომავლო თანამშრომლობის მიზანით. ამ დრომდე დონორებისგან გამოხმაურება არ ყოფილა.

* **გავაციფრულოთ ურთიერთობები და გავაძლიეროთ საზოგადოება**

ბიუჯეტი - 35 000 ევრო.

*მიზანი -* ოკუპირებულ ტერიტორიებზე და ე.წ. ადმინისტრაციული გამყოფი ხაზის მიმდებარე სოფლებში მცხოვრები ახალგაზრდების ურთიერთობების ხელშეწყობა ციფრული უნარების განვითარების გზით და მათი შემოსავლების ზრდა.

წარედგინა გერმანიის საერთაშორისო თანამშრომლობის საზოგადოებას (GIZ) და საქართველოს ინოვაციების და ტექნოლოგიების სააგენტოს (GITA).

*შედეგი -* დონორების მხრიდან პროექტი დადებითად შეფასდა და გამოითქვა მზაობა მის დაფინანსებაზე. ამ ეტაპზე პარტნიორი ორგანიზაციის მხრიდან არსებული მენეჯმენტის ცვლილების გამო პროექტი შეჩერებულია.

* **ენერგეტიკული ტყის გაშენება ზუგდიდის მუნიციპალიტეტში**

ბიუჯეტი - 65 800 ლარი.

*მიზანი -* ქ.ზუგდიდის მუნიციპალიტეტის სოფელ რიყეში მცხოვრები მოსახლეობის ენერგოუსაფრთხოების გაუმჯობესებისა და დასაქმებაში ხელშეწყობა.

პროექტით გათვალისწინებულია აკაციის დარგვა.

*შედეგი -* პროექტიწინასწარ მომზადდა შესაბამის საგრანტო კონკურსში წარსადგენად. მიმდინარეობს დონორების მოძიება.

* **ენერგეტიკული ტყის გაშენება ხობის მუნიციპალიტეტში**

ბიუჯეტი - 43 200 ლარი.

*მიზანი -* ხობის მუნიციპალიტეტის სოფელ საკუკაოში მცხოვრები მოსახლეობის ენერგოუსაფრთხოების გაუმჯობესება და საარსებო წყაროზე ხელმისაწვდომობის ზრდა

პროექტით გათვალისწინებულია მურყანის (თხმელა) დარგვა.

*შედეგი -* პროექტიწინასწარ მომზადდა შესაბამის საგრანტო კონკურსში წარსადგენად. მიმდინარეობს დონორების მოძიება.

**2022 წელს ეკონომიკური დეპარტამენტის მიერ განხორციელებული ღონისძიებები:**

* აფხაზეთის ავტონომიური რესპუბლიკის მთავრობის დავალებით, ეკონომიკური დეპარტამენტი აქტიურად მუშაობდა სასპონსორო პაკეტის მომზადებაზე კულტურული და სპორტული მიმართულებით დაინტერესებული მხარეებისთვის სპეციალური შეთავაზების გასაკეთებლად. აღნიშნულის ფარგლებში, შემუშავდა სასპონსორო წინადადების განაცხადის შაბლონი, რომელიც გაიგზავნა აფხაზეთის ა/რ-ის განათლებისა და კულტურის სამინისტროში, მათგან სწორი და მიზანმიმართული ინფორმაციის მისაღებად. განხორციელდა რამდენიმე ვიზიტი აღნიშნულ სამინისტროში და სამინისტროს დაქვემდებარებულ შესაბამის ორგანიზაციებთან, საიდანაც მიღებულ იქნა გარკვეული ინფორმაცია. აღნიშნულის საფუძველზე მომზადდა სასპონსორო პაკეტის დოკუმენტი დაინტერესებული მხარეებისთვის;
* ეკონომიკური დეპარტამენტის 2 თანამშრომელი მონაწილეობდა სსიპ „ეკონომიკური პროგრამების სააგენტოს“ მიერ განსახორციელებელი პროგრამების საკონკურსო კომისიის საქმიანობაში;
* სამინისტროს თანამშრომლები ჩართული იყვნენ დაინტერესებული პირების და მეწარმეების კონსულტირების პროცესში, ეხმარებოდნენ პროექტების მომზადებაში და უწევდნენ პრაქტიკულ რეკომენდაციებს. აღნიშნული მიმართულებით, ჯამში 42 ბენეფიციარს გაეწია შესაბამისი კონსულტაცია და დახმარება სხვადასხვა მიმართულებით. კერძოდ:
* სსიპ ,,ეკონომიკური პროგრამების სააგენტოს“ მიერ გამოცხადებულ საგრანტო კონურსებში დაინტერესებულ 29 იგპ-ს;
* ,,მშვიდობის ფონდში“ პროექტის შედგენა/წარდგენაში დახმარება გაეწია 5 პირს სოფლის მეურნეობისა და წარმოების მიმართულებით;
* სახელმწიფო პროგრამაში ,,აწარმოე საქართველო“ პროექტის შედგენა/წარდგენაში დახმარება გაეწია 2 პირს. აქედან ერთმა გადალახა კონკურსის პირველი ეტაპი და მას დახმარება გაეწია სრული ბიზნეს გეგმის შედგენაში;
* საქველმოქმედო ჰუმანიტარულ ცენტრ „აფხაზეთში“ პროგრამით სარგებლობისთვის დახმარება გაეწია 1 ბენეფიციარს აფხაზეთის ოკუპირებული ტერიტორიიდან, ტრაქტორის შეძენის მიზნით. კონკურსანტმა გადალახა I ეტაპი;
* „დევნილთა, ეკომიგრანტთა და საარსებო წყაროებით უზრუნველყოფის სააგენტოს“ პროგრამაში მონაწილეობის მისაღებად კონსულტაცია გაეწია 5 იგპ-ს პროფესიული განათლების მიღება, გრავირების აპარატის შეძენა, სილამაზის სალონისთვის ხელსაწყოების შეძენა, ავტოსახელოსნოს მოწყობა);
* აფხაზეთის ავტონომიური რესპუბლიკის მთავრობის დავალებით, ეკონომიკური დეპარტამენტის მიერ მომზადდა პალეტების საწარმოს საინვესტიციო პროექტი (ე.წ.პალეტების საწარმოს ბიზნეს გეგმა), როგორც ზუგდიდის მუნიციპალიტეტში განსახორციელებლად, ასევე ქ.ქუთაისის ადგილმდებარეობისთვის. აღნიშნულის მოსამზადებლად შესწავლილ იქნა პალეტების წარმოების მთლიანი მიმართულება, მისი წარმოების ტექნოლოგია, დარგში არსებული სიტუაცია, განხორციელდა კონკურენტების ანალიზი, ფინანსური ანალიზი და სხვა. მომზადებული დოკუმენტები გადაეგზავნათ შესაბამის პირებს;
* ქართულ და აფხაზურ ენებზე გამოიცა ბუკლეტები ,,პრაქტიკული რეკომენდაციები ხილ-ბოსტნეულის ჩირებისა და ცუკატების წარმოების საკითხებში“. აღნიშნული სახელმძღვანელო განსაკუთრებით აქტუალურია ამ საკითხით დაინტერესებული მეწარმეებისათვის, რომლებსაც საოჯახო პირობებში მოჰყავთ კაკლოვანი და კენკროვანი კულტურები და აწარმოებენ სხვადასხვა სახეობის ხილის ჩირებს. საგრანტო პროექტის ფარგლებში, აფხაზეთის ავტონომიური რესპუბლიკის ფინანსთა და ეკონომიკის სამინისტროს და ჩეხეთის განვითარების სააგენტოს ფინანსური მხარდაჭერით, ა(ა)იპ “საერთაშორისო ინიციატივა განვითარებისა და თანადგომისათვის” ორგანიზაციის მიერ ზუგდიდში ჩირის გადამამუშავებელი სოციალური საწარმოს გახსნის ღონისძიებაზე შედგა ბუკლეტის პრეზენტაცია, რომლებიც დაურიგდა დაიტერესებულ პირებს. სახელმძღვანელო გადაეცათ ასევე ამ საკითხით დაინტერესებულ მეწარმეებს ,,თბილისობის“ დღესასწაულზე;
* გამოიცა ორენოვანი (ქართულ-ინგლისური) განახლებული სტატისტიკური კრებული ,,აფხაზეთის ავტონომიური რესპუბლიკის სოციალურ-ეკონომიკური მდგომარეობა 1985-1992 წ.წ.“, რომელიც რომელიც წარედგინა აფხაზეთის მთავრობას, აფხაზეთის უმაღლეს საბჭოს, შერიგებისა და სამოქალაქო თანასწორობის საკითხებში საქართველოს სახელმწიფო მინისტრის აპარატს, საქართველოს სტატისტიკის ეროვნულ სამსახურს, აფხაზეთის ავტონომიური რესპუბლიკის სამთავრობო სტრუქტურებს, სოხუმის სახელმწიფო უნივერსიტეტს;
* მომზადდა ინფორმაცია და პრეზენტაცია სოფ. ფოცხოეწერში ხის გადამამუშავებელი ინდუსტრიის პერსპექტივებისა და თანამშრომლობის საკითხებზე;
* ჩატარებულ იქნა გასვლითი ღონისძიებები სხვადასხვა ლოკაციაზე სამინისტროს მფლობელობაში მყოფი საინვესტიციო ქონების სრულფასოვნად შესასწავლად. მომზადდა საინვესტიციო კატალოგი, სადაც შეტანილ იქნა აფხაზეთის ავტონომიური რესპუბლიკის ფინანსთა და ეკონომიკის სამინისტროს მფლობელობაში არსებული ქონება;
* მომზადდა მოკლე ანალიზი აფხაზეთიდან დევნილ ინვესტორთა და ბიზნესმენთა საინვესტიციო გარემოსთან დაკავშირებული პრობლემებისა და შესაძლებლობების, ასევე საინვესტიციო გარემოს გაუმჯობესების წინადადებების შესახებ;
* შედგენილ იქნა კვლევის კითხვარი, რომლის მიზანია გამოვლენილი საჭიროებების შესაბამისად, აფხაზეთიდან დევნილ მოსახლეობაში დასაქმების, მიკრო, მცირე და საშუალო ბიზნესის წამოწყების, ასევე ბიზნესის გაფართოების ხელშეწყობის გაუმჯობესება. კვლევის კითხვარის ელექტრონული ვერსია მზადაა სამინისტროს ოფიციალურ გვერდზე განსათავსებლად.

## გარემოსდაცვითი მიმართულება

სამინისტრო აქტიურად იყო ჩართული გარემოსდაცვით ღონისძიებებსა და ამ მიმართულებით გამართულ შეხვედრებში.

საანგარიშო პერიოდში:

* საქართველოს საპატრიარქოს ფონდისგან ,,გაამწვანე საქართველო“ მოპოვებულ იქნა 30 ცალი კვიპაროსის ნერგი, რომელიც დაირგო ქალაქ სენაკში, თემურ ბოკუჩავას სახელობის №7 საჯარო სკოლაში, გამწვანების აქციის ფარგლებში.
* შესწავლილ იქნა მდ. ენგურის მიერ ხის მასალის ჩამონატანის გამოყენების შესაძლებლობა. შესწავლილ იქნა ხის ჩამონატანის *(ძირითადად, ნაძვი და სოჭი; პერიოდი - ივნისიდან სექტემბრამდე)* დინამიკა 2019-2021 წ.წ.

სამინისტროს სპეციალისტებმა მონაწილეობა მიიღეს სხვადასხვა ღონისძიებებსა და შეხვედრებში გარემოსდაცვითი მიმართულებით. კერძოდ:

* მდგრადი ენერგეტიკის და გარემოს დაცვის სამუშაო ჯგუფის შეხვედრა - *ორგანიზატორი: საქართველოს მთავრობის მდგრადი განვითარების მიზნების (SDGs) უწყებათაშორისო საბჭო;*
* კლიმატის ცვლილების კოალიციის 2022 წლის სამუშაო შეხვედრა;
* კლიმატის ცვლილების კოალიციის 2022 წლის შემაჯამებელი შეხვედრა, სადაც განიხილებოდა გაეროს კლიმატის ცვლილების ჩარჩო კონვენციის მხარეთა 27-ე კონფერენციის შედეგები (ზიანისა და ზარალის ფონდი, შერბილების სამუშაო  
  პროგრამა, ფინანსური მექანიზმი, ადაპტაციის საკითხები), საქართველოს  
  გარემოს დაცვისა და სოფლის მეურნეობის სამინისტროს კლიმატის ცვლილების  
  სამმართველოს 2022 წლის მუშაობის შედეგები და პარიზის შეთანხმების  
  ფარგლებში საქართველოს მიერ ანგარიშგების მოთხოვნების შესრულების საკითხი;
* ღონისძიებაში „ჯანსაღი პლანეტა საყოველთაო კეთილდღეობისთვის - ჩვენი პასუხისმგებლობა, ჩვენი შესაძლებლობა”, რომელიც ჩატარდა საერთაშორისო ღონისძიების „სტოკჰოლმ+50“ ფარგლებში. *ორგანიზატორი: გაეროს განვითარების პროგრამა საქართველოში;*
* იაპონიის მთავრობის და საქართველოს გარემოს დაცვისა და სოფლის მეურნეობის სამინისტროს ერთობლივი პროექტის პრეზენტაცია, რომელიც ეხებოდა კლიმატის ცვლილების შერბილებისა და მის შედეგებთან ადაპტაციის სფეროში საქართველოს საერთაშორისო ვალდებულებების შესრულებას;
* გარემოს დაცვის მსოფლიო დღის ფარგლებში, ბაზალეთის „მწვანე არქიტექტურისა და საინჟინრო ტექნოლოგიების სასწავლო-სადემონსტრაციო ცენტრში“ ორგანიზებულ სამუშაო სემინარში. *ორგანიზატორი: საქართველოს გარემოს დაცვისა და სოფლის მეურნეობის სამინისტრო და საქართველოს ,,მწვანეთა მოძრაობა“;*
* ეროვნული სატყეო პროგრამის სამუშაო ჯგუფის ფარგლებში დაგეგმილი გასვლითი შეხვედრები აჭარის რეგიონში. *ორგანიზატორი: საქართველოს გარემოს დაცვისა და სოფლის მეურნეობის სამინისტრო;*
* ონლაინ კონფერენცია თემაზე ,,საინფორმაციო ომი საქართველოს კონფლიქტურ რეგიონებში“, სადაც გავამახვილეთ ყურადღება გარემოსდაცვითი საკითხების გააქტიურების დადებით მხარეზე;
* კვირეულები ,,დავასუფთაოთ საქართველო“ და ,,კლიმატის ცვლილება“;
* საძოვრების მდგრადი მართვის ეროვნული პოლიტიკის კონცეფციის პროექტის განხილვისადმი მიძღვნილი სამუშაო შეხვედრა. კონცეფცია ხორციელდება საქართველოს გარემოს დაცვისა და სოფლის მეურნეობის სამინისტროს კოორდინაციით, გლობალური გარემოსდაცითი ფონდის (GEF) დაფინანსებით გაეროს სურსათისა და სოფლის მეურნეობის ორგანიზაციის (FAO) მიერ.

სამინისტროს თანამშრომლები მონაწილეობას ღებულობენ საქართველოს გარემოს დაცვისა და სოფლის მეურნეობის სამინისტროში ტყის კოდექსში ტყის სარეპროდუქციო მასალების იმპორტის, ექსპორტის და წარმოების წესის შემუშავებაში.

აღსანიშნავია, რომ სამინისტროს თანამშრომელი, პირადი კონტაქტების მეშვეობით შეხვდა ოკუპირებულ ტერიტორიაზე მომუშავე გარემოსდაცვით სპეციალისტებს. შეთანხმდნენ გარემოს დაცვის საკითხებზე შესაძლო თანამშრომლობაზე საერთაშორისო დონორების დახმარებით.

## სტატისტიკა და ანალიტიკა

საანგარიშო პერიოდში მომზადდა:

* სტატისტიკური ბიულეტენები (2021 წლის IV კვარტალი,  2022 წლის I კვარტალი, II და III კვარტალი), სადაც აისახა  აფხაზეთის ავტონომიური რესპუბლიკის საბიუჯეტო ორგანიზაციების და ბიზნეს სექტორის (სახელმწიფო წილით დაფუძნებული საწარმოები) ძირითადი სტატისტიკური მონაცემები;
* ანგარიშები აფხაზეთის ავტონომიური რესპუბლიკის სამთავრობო სტრუქტურების მიერ 2021 წელს, 2022 წლის I კვარტალში, 6 თვესა და 9 თვეში გაწეული საქმიანობის შესახებ.

მიღებულ და დამუშავებულ იქნა აფხაზეთის საბიუჯეტო ორგანიზაციებისა და ბიზნეს საწარმოების ანგარიშები შრომის შესახებ და, შესაბამისად, მომზადდა სტატისტიკური ანგარიშები (2021 წლის წლიური, 2022 წლის I, II და III კვარტალი), რომლებიც წარედგინა საქართველოს სტატისტიკის ეროვნულ სამსახურს.

საანგარიშო პერიოდში მომზადდა ანალიტიკური მასალები შემდეგ თემებზე:

* 2022 წლის რუსეთ-უკრაინის ომის გავლენა დე-ფაქტო აფხაზეთის სოციალურ-ეკონომიკურ მდგომარეობაზე;
* დე-ფაქტო აფხაზეთის 2021 წლის ბიუჯეტის ანალიზი;
* აფხაზეთის მოსახლეობის აღწერის სტატისტიკური მაჩვენებლები რეგიონულ და ეროვნულ ჭრილში 1979-2014 წ.წ.
* დე-ფაქტო აფხაზეთის საქონელბრუნვის მაჩვენებლები 2020-2021 წ.წ.;
* დე-ფაქტო აფხაზეთის საბაჟო გადასახდელების განაკვეთების შესახებ.

პერიოდულად მზადდებოდა ოკუპირებული აფხაზეთის ტერიტორიაზე მიმდინარე მოვლენების დაიჯესტები და სხვადასხვა სახის ანალიზი იქ არსებული ფინანსური, სოციალური და ეკონომიკური სიტუაციის შესახებ.

ამჟამად მზადდება:

* ანალიტიკური მასალა რუსეთისა და დე-ფაქტო აფხაზეთის სოციალურ-ეკონომიკური ურთიერთობების შესახებ 1993 წლიდან დღემდე;
* ანალიტიკური მასალა ,,რუსეთის ფედერაციის როლი დე-ფაქტო აფხაზეთის ეკონომიკაში“.

# სამინისტროს გამგებლობაში შემავალი, სახელმწიფო კონტროლს დაქვემდებარებული სსიპ-ების და ა(ა)იპ-ის მიერ 2022 წელს განხორციელებული აქტივობები

## სსიპ ,,აფხაზეთის ქონების განკარგვისა და საწარმოთა მართვის სააგენტო“

სააგენტოს საქმიანობის სფეროს წარმოადგენდა აფხაზეთის ავტონომიური რესპუბლიკის ქონების მართვა და განკარგვა, სარგებლობაში გადაცემა, აფხაზეთის ა/რ-ის წილობრივი მონაწილეობით  შექმნილ საწარმოებში პარტნიორის/აუქციონერის უფლებამოსილების განხორციელება.

***წლიური ბიუჯეტი -*** 427 990 ლარი, აქედან პროგრამული ბიუჯეტი - 63 260 ლარი (14,8%).

***დასაქმებული*** - 25 პირი (მ.შ. შტატით გათვალისწინებული 13, შტატგარეშე - 7, პროგრამებში ჩართული - 5).

საანგარიშო პერიოდში:

* სააგენტოს სხვადასხვა უწყებებიდან ***გადმოეცა***:

***მოძრავი ქონება***

* 9 ერთეული ავტოსატრანსპორტო საშუალება:
* აფხაზეთის ა/რ ფინანსთა და ეკონომიკის სამინისტროს მიერ:
* NISSAN LEAF (სახ. ნომრით FY-429-YF); გამოშვების წელი 2011; საწყისი საბალანსო ღირებულებით 81 513 ლარი, ნარჩენი ღირებულებით 0 ლარი;
* HYUNDAI-IX55” საიდენტიფიკაციო ნომერი KMHNU81CDBU163933, გამოშვების წელი 2011; საწყისი საბალანსო ღირებულებით 13 769 ლარი;
* იუსტიციისა და სამოქალაქო ინტეგრაციის საკითხებში აფხაზეთის ავტონომიური რესპუბლიკის მინისტრის აპარატის მიერ - „KIA RIO“, (სახ. ნომრით AM-103-AA); გამოშვების წელი 2014; საწყისი საბალანსო ღირებულებით 20 843 ლარი, ნარჩენი ღირებულებით 0 ლარი (ცვეთის დარიცხვის შედეგად);
* აფხაზეთის ა/რ იძულებით გადაადგილებულ პირთა სამინისტროს მიერ:
* HYUNDAI TUCSON, (სახ. ნომრით NM-077-MN), ტრანსპორტის საინდეფიკაციო ნომერი KMNJN81DP8U890874, გამოშვების წელი 2008; (შემდგომი განკარგვის მიზნით სასყიდლო/უვადოდ); საწყისი საბალანსო ღირებულებით 30 300 ლარი; ნარჩენი ღირებულებით 0 ლარი;
* KIA PICANTO, (სახ. ნომრით CC-283-EE), საიდენტიფიკაციო ნომერი KNABE511ACT266161, გამოშვების წელი 2012; საწყისი საბალანსო ღირებულებით 8 500 ლარი;
* SKODA OCTAVIA, (სახ. ნომრით DD-077-MM), საიდენტიფიკაციო ნომერი TMBDA41Z192031357, გამოშვების წელი 2009; საწყისი საბალანსო ღირებულებით 9 500 ლარი;
* აფხაზეთის ა/რ ჯანმრთელობისა და სოციალური დაცვის სამინისტროს მიერ - SKODA OCTAVIA, (სახ. ნომერი AF677FA, საიდენტიფიკაციო ნომერი TMBAD4NE4F0096857, გამოშვების წელი 2014; საწყისი საბალანსო ღირებულებით 30 014 ლარი; ნარჩენი ღირებულებით 0 ლარი;
* სსიპ „ეკონომიკური პროგრამების პროგრამების სააგენტოს“ მიერ - NISSAN XTERRA (სახ. ნომერი ZP911PZ), შავი ფერის, საინდეფიკაციო ნომერი SN1MD28Y42C570141, გამოშვების წელი 1996; საწყისი საბალანსო ღირებულებით 12 039 ლარი; ნარჩენი ღირებულებით 9 186 ლარი;
* შპს სამედიცინო ცენტრი „დიომედი+“-ის ფოთის ფილიალის მიერ - KIA RIO, (სახ. ნომერი AM103AA), რუხი ფერის, საიდენტიფიკაციო ნომერი KNADM511AE6400664, გამოშვების წელი 2014; საწყისი საბალანსო ღირებულებით 11 000 ლარი;
* ა(ა)იპ „აფხაზეთის ა/რ საინფორმაციო-ანალიტიკური ცენტრის“ მიერ -მატერიალური ფასეულობები საერთო ღირებულებით 1 594 ლარი;
* აფხაზეთის ა/რ ფინანსთა და ეკონომიკის სამინისტროს მიერ - 6050 ცალი KN95 ტიპის პირბადე საერთო ღირებულებით 4 898 ლარი.

***უძრავი ქონება,*** კერძოდ:

* სსიპ სახელმწიფო ქონების ეროვნული სააგენტოს მიერ - ქ. სენაკში ტაბიძის ქუჩა N71 მდებარე 191,40 კვ. მ უძრავი ქონება;
* სსიპ „ეკონომიკური პროგრამების სააგენტოს“ ბალანსზე რიცხული ქ. თბილისი, თამარაშვილის ქუჩა N15ა, მე-2 სართულზე მდებარე საოფისე ფართიდან - 15,95 კვ.მ ფართი სარგებლობის უფლებით არსებობის ვადით უსასყიდლოდ;
* ზუგდიდის მუნიციპალიტეტის სოფელ ნაწულუკუში, 21-ე ქუჩა, N10-ში მდებარე 3210 კვ.მ მიწის ნაკვეთი მასზე განთავსებული შენობა-ნაგებობებით (N1- განაშენიანების ფართი 517,54კვ.მ და N2 - განაშენიანების ფართი 3,6 კვ.მ) უვადო სარგებლობის უფლებით.
* სააგენტომ ***გადასცა:***
* 2 ერთეული ავტოსატრანსპორტო საშუალება:
* შპს „აფხაზეთიდან იგპ -თა ფოთის პოლიკლინიკას“ - ავტომანქანა „KIA RIO“, (სახ. ნომრით AM-103-AA); გამოშვების წელი 2014; საწყისი საბაზრო ღირებულებით 11 000 ლარი;
* შპს სამედიცინო ცენტრი „დიომედი+“-ის ფოთის ფილიალს - KIA PICANTO, (სახ. ნომრით CC-283-EE), საიდენტიფიკაციო ნომერი KNABE511ACT266161, გამოშვების წელი 2012; საწყისი საბალანსო ღირებულებით 8 500 ლარი;
* სამედიცინო პროფილის 11 კერძო სამართლის იურიდიული პირს (შპს) - 6 105 ლარის ღირებულების მოძრავი ქონება (პირბადეები და საოფისე ინვენტარი).

სააგენტოში შექმნილი მუდმივმოქმედი სააუქციონო კომისიის გადაწყვეტილების საფუძველზე ელექტრონულ აუქციონზე 2022 წელს გატანილ იქნა 11 ერთეული ავტოსატრანსპორტო საშუალება, რომლის აუქციონის შედეგად მიღებულმა შემოსავლებმა შეადგინა 69 550 ლარი.

საანგარიშო პერიოდში სააგენტო ახორციელებდა 2 პროგრამას:

* **,,ოკუპირებული აფხაზეთის ტერიტორიაზე განთავსებული სახელმწიფო უძრავი ქონების საკადასტრო აღწერა“**

წლიური ბიუჯეტი - 33 600 ლარი, ფაქტიური შესრულება - 33 600 ლარი (100%). საკუთარი სახსრებიდან დამატებით ათვისებულ იქნა 1 495 ლარი.

*მიზანი* - აფხაზეთის ოკუპირებულ ტერიტორიაზე განთავსებული სახელმწიფო უძრავი ქონების სსიპ ,,საჯარო რეესტრის ეროვნულ სააგენტოში“ რეგისტრაცია შესაბამისი წესით

*შედეგი -* პროგრამის ფარგლებში, საანგარიშო პერიოდში, აფხაზეთის ოკუპირებულ ტერიტორიაზე განთავსებულ 48 სხვადასხვა სახელმწიფო უძრავ ქონებაზე განხორციელდა პირველადი სარეგისტრაციო დოკუმენტაციის მოძიება (ესპლიკაცია, ორთო ფოტო, საკადასტრო აზომვითი ნახაზი და სხვა. აქედან 21 ობიექტი დამუშავებულია ArcMap პროგრამაში შესაბამისი წესის სრული დაცვით;

* **,, აფხაზეთის ქონების გაკარგვისა და საწარმოთა მართვის სააგენტოს მართვაში არსებული კერძო სამართლის იურიდიული პირების (შპს) მარკეტინგული მომსახურება“**

წლიური ბიუჯეტი - 29 660 ლარი, ფაქტიური შესრულება - 29 660 ლარი (100%). საკუთარი სახსრებიდან დამატებით ათვისებულ იქნა 6 130 ლარი.

*მიზანი* - ციფრული მარკეტინგის დანერგვა და განხორციელება

*შედეგი -* თითოეული პოლიკლინიკისათვის შეიქმნა სოციალური გვერდი; მიზნობრივ ჯგუფებს სამედიცინო სერვისებთან და აქციებთან დაკავშირებით მიეწოდათ შესაბამისი ინფორმაცია. პროექტის პირველ თვეებში განხორციელებულმა აქტივობებმა და უშუალოდ პოლიკლინიკების აქტიურმა ჩართულობამ დააფიქსირა საპროგნოზო მაჩვენებელზე მაღალი შედეგი. შესამჩნევად პროგრესირებადი იყო ყველა დაწესებულების სოციალურ გვერდებზე პოსტზე ჩართულობის მაჩვენებელი. პროექტის განმავლობაში შეიქმნა ათობით პოსტერი, ლოგოები და სოციალური გვერდების ქავერები, რაც მნიშვნელოვანი დეტალია საზოგადოებასთან ურთიერთობისთვის და ლაკონურად ინფორმაციის მიწოდებისთვის. 2022 წელს შერწყმა-მიერთების პროცესთან პროპორციულად პროგრამის ჯგუფმა დაიწყო რებრენდინგის პროცესი, რაც გულისხმობდა ინდივიდუალურად პოლიკლინიკებისთვის ახალი ლოგოების შექმნას, რომლებიც კავშირში იქნებოდა ერთმანეთთან ბაზარზე უკეთესი პოზიციონირებისთვის, ასევე შეიქმნა ლოგო და სოციალური გვერდი სააგენტოსთვის, რომელიც აქტიურად მუშაობს და ზედმიწევნით ასრულებს მიზანს-საზოგადოების ინფორმირება სააგენტოს საქმიანობებთან დაკავშირებით.

სააგენტო ინტენსიურად მუშაობდა აფხაზეთის ავტონომიური რესპუბლიკის მთავრობის 100%-იანი წილობრივი მონაწილეობით დაფუძნებულ კერძო სამართლის იურიდიული პირების რეორგანიზაციის პროცესში, რომელიც უნდა განხორციელდეს შერწყა-მიერთების ფორმით. კერძოდ:

* განხორციელდა აფხაზეთის ავტონომიური რესპუბლიკის მთავრობის 100%-იანი წილობრივი მონაწილეობით დაფუძნებულ კერძო სამართლის იურიდიული პირის შპს „დევნილთა საოჯახო მედიცინის ცენტრის“ რეორგანიზაცია შერწყმა/მიერთების ფორმით. შპს „დევნილთა საოჯახო მედიცინის ცენტრს“ შეეცვალა საფირმო სახელწოდება, დაერქვა შპს „სამედიცინო ცენტრი „დიომედი“ და მიერთებული სამეწარმეო საზოგადოებები ჩამოყალიბდა შპს სამედიცინო ცენტრი „დიომედი“-ს ფილიალებად:
* შპს „ზაურ ხუბუტიას სახ. დევნილთა საოჯახო მედიცინის ცენტრი დიოსკურია“- შპს „სამედიცინო ცენტრი „დიომედი“ გლდანის ფილიალად;
* შპს საოჯახო მედიცინის ცენტრი „ცხუმი“ - შპს სამედიცინო ცენტრი „დიომედი“ წყნეთის ფილიალად;
* შპს „საოჯახო მედიცინის ცენტრი ,,აფხაზეთი“ - შპს „სამედიცინო ცენტრი „დიომედი“ საბურთალოს ფილიალად;
* განხორციელდა აფხაზეთის ავტონომიური რესპუბლიკის მთავრობის 100%-იანი წილობრივი მონაწილეობით დაფუძნებულ კერძო სამართლის იურიდიული პირის შპს დევნილთა საოჯახო მედიცინის ცენტრ „ბიჭვინთას“ რეორგანიზაცია შერწყმა/მიერთების ფორმით. შპს დევნილთა საოჯახო მედიცინის ცენტრ „ბიჭვინთას“ შეეცვალა საფირმო სახელწოდება, დაერქვა შპს „სამედიცინო ცენტრი „დიომედი+“ და მიერთებული სამეწარმეო საზოგადოებები ჩამოყალიბდა შპს სამედიცინო ცენტრი „დიომედი+“-ის ფილიალებად:
* შპს „აფხაზეთიდან იგპ-თა წყალტუბოს პოლიკლინიკა“ - შპს „სამედიცინო ცენტრი „დიომედი + “-ის წყალტუბოს ფილიალად;
* შპს „აფხაზეთიდან იგპ-თა ფოთის პოლიკლინიკა“ - შპს „სამედიცინო ცენტრი „დიომედი + “-ის ფოთის ფილიალად;
* შპს „სენაკის დევნილთა პოლიკლინიკა“ - შპს „სამედიცინო ცენტრი „დიომედი + “-ის სენაკის ფილიალად

ამჟამად მიმდინარეობს შპს „აფხაზეთიდან იგპ-თა ზუგდიდის პოლიკლინიკის“ რეორგანიზაციის პროცესი (შემდგომში „შემძენი სამეწარმეო საზოგადოება“), რომელსაც შეუერთდება შპს „აფხაზეთიდან იგპ-თა ჯვარის ამბულატორია“ და შპს „აფხაზეთიდან იგპ-თა ხობის პოლიკლინიკა“;

ასევე საანგარიშო პერიოდში სააგენტო:

* ახორციელებდა სახელმწიფოს 100% წილობრივი მონაწილეობით დაფუძნებული საწარმოების მართვას, მათი ხელშეწყობის მიზნით წლიური და კვარტალური ანგარიშების ანალიზისა და, ანალიზის შედეგებიდან გამომდინარე, წინადადებებისა და რეკომენდაციების შემუშავებას საწარმოების მიერ მოთხოვნილი (რეინვესტირებული) თანხის მიზნობრივ გამოყენებაზე;
* განხილულ და მომზადებულ იქნა სახელმწიფოს 100%-იანი წილობრივი მონაწილეობით დაფუძნებული შპს-ების მატერიალურ-ტექნიკური ბაზის გაუმჯობესებასთან დაკავშირებით წინადადებები და რეკომენდაციები. ამ მიზნით 2021 წლის მოგებიდან (211 014 ლარი) რეინვესტირებულმა თანხამ შეადგინა 91 111 ლარი. წმინდა მოგების სახით ბიუჯეტში მიმართულ იქნა 119 903 ლარი;

შპს-ების შესაბამისი პერიოდის ფინანსური ანგარიშების საფუძველზე მომზადდა კერძო სამართლის იურიდიული პირების 2021 წლის წლიური, 2022 წლის I კვარტლის, 6 თვის და 9 თვის ფინანსური შედეგების (მოგება-ზარალის) ანალიზი.

ცხრილი N 5 შპს-ების 2022 წლის 9 თვის ფინანსური შედეგების (მოგება-ზარალის) ანალიზი

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| შემოსავალი (ლარი) | | | ხარჯი (ლარი) | | | მოგება (ლარი) | | |
| გეგმა | ფაქტი | სხვაობა | გეგმა | ფაქტი | სხვაობა | გეგმა | ფაქტი | სხვაობა |
| **2 206 700** | **2 166 475** | **40 225** | **2 089 341** | **2 092 697** | **3 356** | **117 359** | **85 677** | **-31 682** |

დიაგრამა N 1 შპს-ების ფინანსური მაჩვენებლების შედარება 2022/9თვე- 2021/9 თვე

ათასი ლარი

ანგარიში 2022 წლის წლიური ფინანსური შედეგების ანალიზის შესახებ მზად იქნება მ.წ. მარტის ბოლოს.

## 4.2. სსიპ ,,ეკონომიკური პროგრამების სააგენტო“

სსიპ „პროგრამებისა და სერვისების სააგენტოში“ განხორციელებული სტრუქტურულ-ფუნქციონალური რეორგანიზაციის შედეგად, აღნიშნული სააგენტოს ბაზაზე შეიქმნა სსიპ „ეკონომიკური პრორგამების სააგენტო“, რომელმაც ფუნქციონირება დაიწყო 2022წლის 01 მარტიდან.

***წლიური ბიუჯეტი -*** 1 213 475 ლარი, აქედან პროგრამული ბიუჯეტი - 491 665 ლარი (40,5%);

***დასაქმებული*** - 78 პირი (მ.შ. შტატით გათვალისწინებული 27, შტატგარეშე - 7, პროგრამებში ჩართული - 44).

საქმიანობის სფეროს წარმოადგენდა აფხაზეთიდან იგპ-თათვის ეკონომიკური და აგრარული მიმართულებით მიზნობრივი პროგრამების შემუშავება და განხორციელება. დამტკიცდა სამი კომისია - სატენდერო, სააუქციონო და განაცხადების შეფასების კომისია.

სააუქციონო კომისიის გადაწყვეტილების საფუძველზე, საანგარიშო პერიოდში, განხორციელდა ყველა აუცილებელი წინამოსამზადებელი სამუშაოები, რომლის შედეგად სააგენტოს ბალანსზე/სარგებლობაში არსებული 2 ობიექტი (ქ. თბილისი, მეველის ქუჩის #17; ხობი, სოფ. ხამისკური) ელექტრონული სააუქციონო წესით გაცემულ იქნა იჯარაზე.

სააგენტო თავის საქმიანობას ძირითადად ახორციელებს პროგრამების (ქვეპროგრამების) განხორციელების გზით.

ამ ეტაპზე, „აფხაზეთის ავტონომიური რესპუბლიკის 2022 წლის რესპუბლიკური ბიუჯეტის შესახებ“ აფხაზეთის ავტონომიური რესპუბლიკის კანონით, სააგენტოში მიღებული და დამტკიცებულია 2 პროგრამა და შემავალი 7 ქვეპროგრამა. პროგრამული ბიუჯეტის შესრულებამ საანგარიშო პერიოდში შეადგინა 490 095 ლარი, რაც დაგეგმილის 99,7%.

* **პროგრამა „ეკონომიკური სერვისების მიწოდება“**

წლიური ბიუჯეტი - 243 390 ლარი, ფაქტიური შესრულება - 242 318 ლარი (99,6%)

ქვეპროგრამები:

* **„დასაქმების ხელშეწყობის“ ქვეპროგრამა**

წლიური დაზუსტებული ბიუჯეტი - 80 025 ლარი, ფაქტიური შესრულება - 79 298 ლარი (99,1%).

*მიზანი* - აფხაზეთიდან იგპ-ების საქმიანობის წამოწყების/“სტარტაპისა“ და განვითარების პროცესში მხარდაჭერის გაწევა შესაბამისი მატერიალურ-ტექნიკური აქტივებისა და პროფესიულტექნიკური უნარ-ჩვევების უზრუნველყოფის გზით, ამ უკანასკნელის დამადასტურებელი დოკუმენტის ან სათანადო რეკომენდაციის არარსებობის შემთხევაში.

*შედეგი* - 76 აპლიკანტმა წარადგინა სათანადოდ შევსებული განაცხადი, რომელთაგან კომისიამ გამოავლინა 24 გამარჯვებული ბენეფიციარი. მათთვის შეძენილ იქნა 55482 ლარის ღირებულების მოთხოვნილი აქტივები (შესყიდვების შესახებ არსებული კანონმდებლობის მიხედვით), კერძოდ:

* 2400 ლარის ღირებულების მოტობლოკი (1 ერთეული);
* სამშენებლო მოწყობილობები (ბურღი, ელექტრო დრელი, კუთხის სახერხი მანქანა, მაგიდის ხერხი, საბურღი ჩარხი, ხერხი, სახრახნისი, სახვრეტელა, ხრახნ-დამჭერი) – 9 ერთეული ჯამში 7063 ლარი;
* 3472 ლარის ღირებულების ინვენტორი (ნახევრად ავტომატური) – (1 ერთეული);
* 12270 ლარის ღირებულების საკერავი მანქანები (12 ერთეული);
* 1500 ლარის ღირებულების თმის საკრეჭი მანქანები (6 ცალი);
* 9905 ლარის ღირებულების 69 დასახელების ქალის სალონის მოწყობილობა/დანადგარები;
* 2150 ლარის ღირებულების შესადუღებელი ინვენტორი (1 ერთეული);
* 3500 ლარის ღირებულების ცხოველების ტანსაცმლის მანქანა (1 ერთეული);
* 3400 ლარის ღირებულების მასაჟის მოწყობილობები (5 ერთეული);
* 1978 ლარის ღირებულების შედუღების აპარატურა (1 ერთეული);
* 7844 ლარის ღირებულების თვითდასაქმებისთვის საჭირო მოთხოვნილი სხვადასხვა აქტივები (ხელსაწყოები, დაზგები, ტექნიკა-დანადგარები და სხვ.).
* **„ეკონომიკური საქმიანობის მომსახურეობა“**

წლიური დაზუსტებული ბიუჯეტი - 51 065 ლარი, ფაქტიური შესრულება - 50 720 ლარი (99,3%).

*მიზანი* - აფხაზეთიდან იგპ-თა და აფხაზეთის ოკუპირებულ ტერიტორიაზე ლეგიტიმურად მცხოვრები მოსახლეობისთვის ეკონომიკური მომსახურების გაწევა რუხის საინფორმაციო-საკონსულტაციო ცენტრში „აფხაზეთი“.

*შედეგი*

* რუხის საინფორმაციო-საკონსულტაციო ცენტრში აფხაზეთიდან 400-მდე იგპ-ს გაეწია კონსულტაცია/დახმარება ადგილობრივ თუ საერთაშორისო პროგრამებში/პროექტებში ჩასართავად ბიზნეს-პროექტების შედგენასა და შესაძლო დაფინანსების წყაროების მოძიებაში;
* ,,რუხი მოლის“ ტერიტორიაზე“ ორგანიზებულ იქნა აფხაზეთიდან დევნილებისა და გალის ოკუპირებული ტერტიტორიაზე ლეგიტიმურად მცხოვრები პირების ეკონომიკურ-სამეწარმეო საქმიანობასთან დაკავშირებული 5 მსხვილი ღონისძიება, კერძოდ:
* ხანძრის შედეგად გალის რაიონში დაზარალებული მოსახლეობისთვის თხილის ნერგების გადაცემა;
* „დევნილი მეფუტკრეების საქმიანობის გაძლიერება“ ქვეპროგრამის ფარგლებში გამარჯვებული ბენეფიციარებისთვის ფუტკრის სკების გადაცემა;
* დასაქმების ხელშეწყობის ქვეპროგრამისა და სამეწარმეო საქმიანობის გაძლიერების ქვეპროგრამის გამარჯვებული ბენეფიციარებისთვის შესაბამისი მოთხოვნილი აქტივების გადაცემა;
* „დევნილი მეფუტკრეების საქმიანობის გაძლიერება“ ქვეპროგრამის ფარგლებში გამრაჯვებული ბენეფიციარებისთვის თაფლის საწურის და სანთლის გამოსახდელი მოწყობილობების გადაცემა;
* „სასოფლო-სამეურნეო და ენდემური კულტურების წარმოების მხარდაჭერის“ ქვეპროგრამის ფარგლებში, გამარჯვებული ბენეფიციარებისთვის შესაბამისი მოთხოვნილი ნერგების (ქლიავი, ტყემალი, ნიგოზი) გადაცემა.
* **„ეკონომიკური მომსახურეობა აფხაზეთის ოკუპირებულ ტერიტორიაზე“**

წლიური დაზუსტებული ბიუჯეტი - 84 800 ლარი, ფაქტიური შესრულება - 84 800 ლარი (100%).

*მიზანი* - ვეტერინარული მომსახურეობის გაწევა და აზიური ფაროსანას წინააღმდეგ ბრძოლასთან დაკავშირებით შესაბამისი ღონისძიებების გატარება გალის ოკუპირებულ ტერიტორიაზე; კრებსითი საინფორმაციო-ანალიტიკური მასალის შემუშავება აფხაზეთის მინერალური რესურსების შესახებ.

*შედეგი*

* სატენდერო საფუძველზე შესყიდულ იქნა 19 000 ლარის ვეტპრეპარატები, რომლებიც მიღება-ჩაბარების აქტების საფუძველზე გადაეცა აფხაზეთის ოკუპირებულ ტერიტორიაზე ლეგიტიმურად მცხოვრებ და წინასწარ შერჩეულ 8 ვეტსპეციალისტს. რომლებიც განახორციელებენ შესაბამის ვეტმომსახურეობას გალის ოკუპირებულ ტერიტორიაზე საშიში ინფექციური (ზოონოზური) დაავადებების საწინააღმდეგოდ იმუნიზაციის ჩატარებისა და ეპიზოტური კეთილსაიმედობის შენარჩუნების მიზნით. ვეტმომსახურეობა გაეწია 18 198 მსხვილფეხა რქოსან პირუტყვს და პირდაპირი სარგებელი მიიღო დაახლობით 3304 ოჯახმა გალის ოკუპირებულ ტერიტორიაზე;
* „ქვეყანაში აზიური ფაროსანას წინააღმდეგ ბრძოლის სახელმწიფო პროგრამის“ ფარგლებში, 2022 წელს 20000 ლიტრი ნარგავების შესაწამლი „ბიფენტრის“ სახის ქიმიური პრეპარატი გადმოეცა აფხაზეთის ავტონომიური რესპუბლიკის ფინანსთა და ეკონომიკის სამინისტროს, საიდანაც 15000 ლიტრი „ბიფეტრინი“ გადაცემულ იქნა გაეროს განვითარების პროგრამისთვის/UNDP-ის საკოორდინაციო მექანიზმის პროექტ „დიალოგისთვის“, ოკუპირებულ ტერიტორიაზე განაწილებისა და შემდგომი ღონისძიებების გატარების მიზნით.დარჩენილი 5 000 ლიტრი ბიფენტრინის შემცველი ინსექტიციდი, სსიპ ,,ეკონომიკური პროგრამების სააგენტოს“ მიერ ათვისება მოხდება ორ ეტაპად. პირველ ეტაპზე სააგენტოს მიერ შერჩეულ 11 კოორდინატორს მიღება-ჩაბარების აქტების საფუძველზე გადაეცა 2 900 ლიტრი ბიფენტრინი, რომელიც გადატანილ იქნა გალის ოკუპირებულ ტერიტორიაზე და გადანაწილდა წინასწარ შემუშავებული სიის მიხედვით. დარჩენილი 2100 ლიტრი ბიფენტრინი ნოემბერში გადატანილ იქნა გალის ტერიტორიაზე მიტოვებული შენობა-ნაგებობების ქიმიური დამუშავების მიზნით. შედეგად, პირდაპირი სარგებელი მიიღო დაახლოებით 7600 ოჯახმა გალის ოკუპირებულ ტერიტორიაზე (მათი ოჯახების სულადობის გათვალისწინებით სულ 20 600 პირდაპირი და ირიბი ბენეფიციარი);
* საანგარიშო პერიოდში მომზადდა კრებსითი საინფორმაციო-ანალიტიკური მასალა აფხაზეთის მინერალური რესურსების შესახებ;
* **„ინფრასტრუქტურული პროექტების მომზადების მომსახურეობა“**

წლიური დაზუსტებული ბიუჯეტი - 27 500 ლარი, ფაქტიური შესრულება - 27 500 ლარი (100%).

*მიზანი* - აფხაზეთიდან დევნილთათვის (მათ შორის დევნილთა კოლექტიურ ჩასახლებებში) დეფექტური აქტებისა და ხარჯთაღრიხცხვის შედგენა

*შედეგი* - 50 ობიექტზე მომზადებულ იქნა სამშენებლო-სარემონტო სამუშაოებთან დაკავშირებული დეფექტური აქტებისა და შესაბამისი ხარჯთაღრიცხვის დოკუმენტაცია.

* **,,პროგრამა „ეკონომიკური საქმიანობის მხარდაჭერა“**

წლიური - 248 275 ლარი, ფაქტიური შესრულება - 247 777 ლარი (99,8%).

ქვეპროგრამები:

* **„დევნილთა სამეწარმეო საქმიანობის გაძლიერება“**

წლიური დაზუსტებული ბიუჯეტი - 115 275 ლარი, ფაქტიური შესრულება - 114 777 ლარი (99,6%).

*მიზანი* - აფხაზეთიდან დევნილთა უკვე არსებული სამეწარმეო საქმიანობის გაძლიერება მათი საქმიანი წინადადებებისა და ბიზნეს-პროექტების მატერიალურ-ტექნიკური მხარდაჭერის გზით

*შედეგი* - 88 აპლიკანტმა წარადგინა სათანადოდ შევსებული დოკუმენტაცია. კომისიამ გამოავლინა 19 გამარჯვებული ბენეფიციარი. მათთვის, შესყიდვების შესახებ არსებული კანონმდებლობის მიხედვით, განხორციელდა ჯამში მოთხოვნილი 91770 ლარის ღირებულების აქტივების შეძენა, კერძოდ:

* 18000 ლარის ღირებულების მოტობლოკები (4 ერთეული);
* 6000 ლარის ღირებულების კომბინირებული ელექტრო დაზგა (რეისმუსი) (1 ერთეული);
* 5100 ლარის ღირებულების მაცივრები (2 ერთეული);
* 4700 ლარის ღირებულების კონდენციონერები (3 ერთეული);
* 4009 ლარის ღირებულების ჩირის საშრობი აპარატი (1 ერთეული);
* 13500 ლარის ღირებულების ხის საჭრელი კომბინირებული ხერხი (2 ერთეული);
* 4500 ლარის ავტომობილის შემოწმების აპარატი (1 ერთეული);
* 5148 ლარის ღირებულების სამედიცინო მომსახურებისთვის საჭირო პრინტერი 3D (1 ერთეული);
* 7700 ლარის ღირებულების ღუმელი (2 ერთეული);
* 3009 ლარის ღირებულების სახარატე დაზგა (1 ერთეული);
* 5000 ლარის ღირებულების მრავალფუნქციური ტრენაჟორები (1 ერთეული);
* 3000 ლარის ღრირებულების ძროხის საწველი აპარატი (2 ერთეული);
* 4966 ლარის ღირებულების არყის დამზადების აპარატი (1 ერთეული);
* 7138 ლარის ღირებულების სხვადასხვა აქტივები (დაზგები, სახარატო ჩარხები, მიკრო-ღუმელები, ელექტრო ტექნიკა-დანადგარები და სხვა);
* **„სასოფლო-სამეურნეო და ენდემური კულტურების წარმოების მხარდაჭერა“**

წლიური დაზუსტებული ბიუჯეტი - 68 000 ლარი, ფაქტიური შესრულება - 68 000 ლარი (100%).

*მიზანი* - საკომისიო და საკონკურსო საფუძველზე ბენეფიციარების უზრუნველყოფა მრავალწლიანი ნერგებით (წინასწარი ანალიზით - კაკალი, ტყემალი და ქლიავი), ასევე ბენეფიციარების ხელშეწყობა სახელმწიფო პროგრამაში „დანერგე მომავალი“ ჩართულობასთან დაკავშირებით, რის შესახებ შემუშავდა და ა(ა)იპ „სოფლის განვითარების სააგენტოსთან“ გაფორმდა ურთიერთთანამშრომლობის მემორანდუმი, სადაც გაიწერა თანადაფინანსების სქემა. კერძოდ, „დანერგე მომავალი“ ფარგლებში შერჩეული ბენეფიციარის მიერ წარდგენილი პროექტის საერთო ღირებულების 70%-ს ფარავს სახელმწიფო, 20%-ს - სააგენტო (მაგრამ არაუმეტეს 2500 ლარისა), 10%-ს - თავად ბენეფიციარი. რაც შეეხება ე.წ. გამყოფ ხაზთან მცხოვრებ ბენეფიციარებს, მათი თანადაფინანსების სქემა შემდეგნაირია: სახელმწიფო აფინანსებს ბენეფიციარის პროექტის საერთო ღირებულების 80%-ს, სააგენტო - 10%-ს (მაგრამ, არაუმეტეს 1500 ლარისა), თავად ბენეფიციარი 10%-ს.

*შედეგი*

* მრავალწლიანი ნერგებით ბენეფიციარების უზრუნველყოფის მიზნით შესაბამისმა კომისიამ გამოავლინა 42 გამარჯვებული ბენეფიციარი, რომელთაც გადაეცა მოთხოვნილი ნერგები (კაკალი, ქლიავი და ტყემალი);
* სახელმწიფო პროგრამაში „დანერგე მომავალი“ თანადაფინანსება გაეწია აფხაზეთიდან დევნილ ერთ ბენეფიციარს (სააგენტოს მხრიდან დაფინანსდა 2500 ლარით);
* **„დევნილი მეფუტკრეების საქმიანობის გაძლიერება“**

წლიური დაზუსტებული ბიუჯეტი - 65 000 ლარი, ფაქტიური შესრულება - 65 000 ლარი (100%).

*მიზანი* - მეფუტკრეობის დარგში დასაქმებული და/ან ამ დარგით დაინტერესებული აფხაზეთიდან დევნილთა მხარდაჭერა შესაბამისი აღჭურვილობითა (სკებით) და ამანათნაყრებით უზრუნველყოფის გზით.

*შედეგი*

* განხორციელდა ტენდერი ,,თურქეთის თანამშრომლობისა და კოორდინაციის სააგენტოს”/TIKA-ს მიერ უსასყიდლოდ გადმოცემული 370 სკისთვის ფუტკრის ბიოლოგიური ამანათნაყარის შეძენასთან დაკავშირებით, რომელშიც გაიმარჯვა „საქართველოს მეფუტკრეთა ალიანსის“ ხელმძღვანელმა;
* შემუშავებული კრიტერიუმების მიხედვით, სააგენტოში არსებულმა შესაბამისმა კომისიამ 100 აპლიკანტიდან გამოავლინა 58 გამარჯვებული ბენეფიციარი, რომლებიც უზრუნველყოფილ იქნენ ამანათნაყარით დაკომპლექტებული შესაბამისი რაოდენების სკათი. გაფორმდა შესაბამისი მიღება-ჩაბარების აქტები და ასევე სათანადო ხელშეკრულება, რომელიც ითვალისწინებს კონტროლისა და მონიტორინგის მექანიზმებს. გამარჯვებულ ბენეფიციარებს ჩაუტარდათ ტრენინგი მეფუტკრეობის სპეციფიკურ საკითხებთან დაკავშირებით.

ჩატარებული მონიტორინგის შედეგად გამარჯვებულ ბენეფიციარებს შორის გამოვლენილი 21 ყველაზე წარმატებული ბენეფიციარი დამატებით უზრუნველყოფილ იქნა მეფუტკრეობის სპეციფიკური ინვენტარით, რომელიც თავის მხრივ ასევე უსასყიდლოდ იქნა გადმოცემული TIKA-ს მიერ.

სააგენტომ ჩაატარა 2021 წლის ბოლოს განხორციელებული პროგრამებში/ქვეპროგრამებში გამარჯვებული ბენეფიციარების მონიტორინგი, კერძოდ:

* ,,დევნილების ეკონომიკური ინიციატივების მხარდაჭერა" – 16 გამარჯვებული ბენეფიციარი;
* ,,დევნილების კოლექტიურ ცენტრებში დასაქმების ხელშემწყობი ღონისძიებების გატარება" – 8 გამარჯვებული ბენეფიციარი;
* „მდ.ენგურის ე.წ. გამყოფი ხაზის ორივე მხარეზე მცხოვრებ დევნილ ფერმერთა შემოსავლების ზრდის პროგრამა" – 22 გამარჯვებული ბენეფიციარი.

მონიტორინგის შედეგების მიხედვით, პროგრამებში გამარჯვებული ბენეფიციარები მიზნობრივად, წარმატებით, ეფექტიანად და პროდუქტიულად იყენებენ მათზე გადაცემულ მატერიალურ-ტექნიკურ აქტივებსა და აღჭურვილობას, რის შედეგად ვითარდება და ძლიერდება მათი ეკონომიკური საქმიანობა და, შესაბამისად, უმჯობესდება ეკონომიკური მდგომარეობა. ყოველივე ეს ადასტურებს აღნიშნული პროგრამების შემდგომი განვითარებისა და მხარდაჭერის მნიშვნელობასა და აუცილებლობას.

## 4.3. სსიპ აფხაზეთის ავტონომიური რესპუბლიკის სავაჭრო-სამრეწველო პალატა

2022 წელს სავაჭრო-სამრეწველო პალატის საქმიანობის ძირითად პრიორიტეტებს წარმოადგენდა მცირე და საშუალო მეწარმეების მხარდაჭერა, მათი დახმარება ფინანსური წყაროების მოძიებასა და ინსტიტუციურ გაძლიერებაში.

***წლიური ბიუჯეტი -*** 158 880 ლარი.

***დასაქმებული*** - 10 პირი (მ.შ. შტატით გათვალისწინებული - 7, შტატგარეშე - 3).

საანგარიშო პერიოდში:

* პალატის მხარდაჭერით, დევნილმა მეწარმეებმა წარმოადგინეს საკუთარი ნაწარმი შემდეგ ღონისძიებებზე:
* ,,საახალწლო სოფლის“ ბაზრობა ორბელიანის მოედანზე (გამოტანილ იქნა ხელნაკეთი ნივთები, აქსესუარები, ჭედური ნაკეთობები, სუვენირები);
* „აფხაზეთობა 2022“;
* საქართველოს დამოუკიდებლობის დღის აღსანიშნავად, ქალაქ თბილისის მერიის მიერ რუსთაველის გამზირზე მოწყობილი ბაზრობა;
* თბილისური ბაზარი - Tbilisi Street Market;
* ,,თბილისობის“ დღესასწაულთან დაკავშირებით, ეთნოგრაფიულ მუზეუმში, ,,აფხაზური ეზოს“ პრეზენტაცია;
* პალატის წევრი კომპანიის „კლინტექი“ მონაწილეობა ExpoGeorgia-ს პავილიონში გამართულ გამოფენაში „WinExpo“. მეწარმემ წარადგინა საკუთარი პროდუქცია - არაყი „All Natural HOBEE Pure Spirits”.

სულ, 2022 წლის განმავლობაში, გარე და შიდა საგამოფენო სივრცეში გამოფენა/გაყიდვაში 24 მეწარმემ ჯამში 67-ჯერ მიიღო მონაწილეობა, რამაც ხელი შეუწყო მათ მიერ წარმოებული პროდუქციის რეალიზაციასა და მათი პროდუქციის შესახებ ცნობადობის გაზრდას. აღნიშნული მნიშვნელოვანი იყო იმითაც, რომ სხვადასხვა სავაჭრო სივრცეებში მონაწილეობისას მეწარმეებმა, საკუთარი პროდუქციის რეალიზაციისას, ზედმეტი დანახარჯების გარეშე (იჯარა, ფართის შენახვა), მიიღეს მეტი ეკონომიკური სარგებელი;

* ონლაინ ბიზნეს კატალოგში, რომელიც აფხაზეთიდან დევნილი მეწარმეების საქმიანობის პოპულარიზაციას ემსახურება, განთავსდა ინფორმაცია აფხაზეთიდან დევნილი 77 მეწარმის საქმიანობის შესახებ (<http://chamber.abcci.ge/home>). კატალოგი მუდმივი განახლების პროცესშია;
* დევნილი მეწარმეების მხარდაჭერის მიზნით, დაიწყო საქონლის წარმოშობის სერტიფიცირების სერვისის პროცედურების დანერგვა, რომლის განხორციელებისათვის დარჩა სერტიფიკატის გაცემის დელეგირებული უფლებამოსილების მიღება საქართველოს სავაჭრო სამრეწველო პალატისგან. აღნიშნული სერვისების დანერგვა ხელს შეუწყობს მეწარმეს, პროდუქციის ექსპორტზე გატანისას, ისარგებლოს პალატის სერვისებით სწრაფად და გაიოლებულ ფორმატში;
* პალატა ახდენდა ფორსმაჟორული გარემოებების დამოწმებას. გაუთვალისწინებელი საგანგებო ვითარების დადგომის დროს, როცა მეწარმე ვერ შეასრულებს ხელშრეკრულებით ნაკისრ ვალდებულებებს, ფორსმაჟორული გარემოებების დამოწმება მეწარმეს მისცემს რისკების დაზღვევის შესაძლებლობას;
* აღნიშნულ საანგარიშო პერიოდში პალატა ეხმარებოდა აფხაზეთიდან დევნილ მეწარმეებს საგრანტო პროგრამებით გათვალისწინებული პროექტების შედგენაში. პალატის ხელშეწყობით ბენეფიციარებმა მონაწილეობა მიიღეს „აწარმოე საქართველოში“, „მშვიდობის ფონდი უკეთესი მომავლისთვის“, „სსიპ ეკონომიკური პროგრამების სააგენტოს“ მიერ გამოცხადებულ პროგრამებში;

დევნილთა დასაქმების ან უკვე არსებული ბიზნესსაქმიანობის გაფართოებისათვის ფინანსური წყაროს მოძიების მიზნით პალატის მიერ შემუშავდა შემდეგი საპროექტო იდეები:

* **,,მცირე ბიზნესის ხელშეწყობა“**

*მიზანი* - იგპ-თა დასაქმება, მათი ეკონომიკური და სოციალური მდგომარეობის გაუმჯობესება.

პროექტის დაფინანსების შემთხვევაში, იგეგმება საქმიანობის წარმართვისათვის საჭირო უძრავი ქონების შეძენა საქართველოს სხვადასხვა რეგიონში და იგპ-თათვის გადაცემა.

გაიმართა შეხვედრა პალატისა და ,,დევნილთა, ეკომიგრანტთა და საარსებო წყაროებით უზრუნველყოფის სააგენტოს“ შორის, სადაც განხილულ იქნა აღნიშნული პროექტი და სამომავლო თანამშრომლობის პერსპექტივები.

* **,,არაფორმალური პროფესიული სასწავლო კურსები“**

*მიზანი* - დაინტერესებული დევნილებისათვის არაფორმალური პროფესიული სასწავლო კურსი-ტრენინგების შეთავაზება, რომლის ფარგლებში მონაწილეები შეძლებენ თეორიული და პრაქტიკული ცოდნის მიღებას.

ორივე პროექტის განსახორციელებლად, ფინანსური რესურსების მოპოვებისათვის, მიმდინარეობს მოლაპარაკებები დონორებთან.

* გაიმართა გაცნობითი ხასიათის შეხვედრები ორგანიზაციებთან ,,ევროპის ფონდი“, GIZ, UNDP, ASB საქართველო, რომელთაც მიეწოდა ინფორმაცია განხორციელებული პროექტებისა და ღონისძიებების შესახებ;
* პალატა, ბიზნესისათვის ციფრული მარკეტინგის შესაძლებლობებისა და საჭიროების დადგენის მიზნით, აფხაზეთის ავტონომიური რესპუბლიკის ფინანსთა და ეკონომიკის სამინისტროსა და GITA-თან ერთად, მონაწილეობდა კვლევაში, სადაც მონაწილეობა მიიღო 20-მა დევნილმა მეწარმემ;
* სსიპ ,,აფხაზეთიდან იგპ-თა - დევნილთა მომსახურების სააგენტოს“ ორგანიზებით და აფხაზეთის ავტონომიური რესპუბლიკის სავაჭრო სამრეწველო პალატის მხარდაჭერით განხორციელდა 2-დღიანი პროექტი - ,,ფონდების მოძიება არაკომერციული პროექტებისათვის“, რომლის მიზანს წარმოადგენდა აფხაზეთიდან დევნილი სტუდენტების სწავლა-გადამზადება პროექტების მართვისა და გრანტების მოძიების მიმართულებით. პროექტის ფარგლებში აფხაზეთიდან დევნილმა 30-მდე სტუდენტმა მიიღო ინფორმაცია პროექტის წერის ძირითადი მეთოდოლოგიის შესახებ. საუკეთესო პროექტის ავტორებს შესთავაზეს სტაჟირების დაწყება ორგანიზაციაში ,,ღია სივრცე კავკასია“-ში;
* პალატამ, თავის მეწარმეებთან ერთად, მიიღო მონაწილეობა საქართველო-ესტონეთის ქალ მეწარმეთა ბიზნეს ფორუმში და საქართველო-ჩეხეთის ბიზნეს ფორუმში, სადაც აფხაზეთიდან დევნილ მეწარმეებს მიეცათ ორმხრივი შეხვედრების ფორმატში ჩეხური ბაზრის წარმომადგენლებთან საქმიანი მოლაპარაკებების წარმოების შესაძლებლობა.

საანგარიშო პერიოდში პალატის ორგანიზებით:

* გაიმართა ღონისძიება ,,შეხვედრა ბიზნესთან“ პროექტის „მოწყვლადი, დევნილი და ადგილობრივი მოსახლეობის ეკონომიკური და სოციალური ჩართულობის ხელშეწყობა სამხრეთ კავკასიაში (EPIC)“ ფარგლებში, რომელსაც აფინანსებდა გერმანიის საერთაშორისო თანამშრომლობის საზოგადოება (GIZ), საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროსთან თანამშრომლობით. შეხვედრის ფარგლებში განხილული იქნა შემდეგი საკითხები: არსებული და სამომავლო პროექტები; ელექტრონული კომერციის არსი, პლატფორმები და გამოწვევები საქართველოში; წარმატებული სტარტაპის ისტორია; „გერმანიის საერთაშორისო თანამშრომლობის საზოგადოებამ“ აუდიტორიას გაუზიარა ინფორმაცია მათი მნიშვნელოვანი პროექტის „ბიზნესის მფლობელ ქალთა ბიზნეს ფორუმის“ თაობაზე, აგრეთვე შეხვედრის მონაწილეები გაეცნენ პალატის წევრი ქალი მეწარმეების წარმატებულ საქმიანობას. ბიზნეს შეხვედრის პარალელურად ჩატარდა აფხაზეთიდან დევნილი მეწარმეების პროდუქციის გამოფენა;
* საქართველოს პარლამენტის ეროვნულ ბიბლიოთეკაში, აფხაზეთიდან დევნილი მეწარმეების ჩართულობით, გაიმართა შეხვედრა ,,მრგვალი მაგიდის“ ფორმატში, რომლის ფარგლებში განხილულ იქნა ისეთი მნიშვნელოვანი საკითხები, როგორიცაა მცირე და საშუალო მეწარმეების დაბრკოლებები ბიზნეს საქმიანობაში და მათი გადალახვის გზები, ასევე პროდუქციის აღრიცხვიანობისა და შტრიხ კოდების მინიჭების შესახებ;
* ორგანიზაციამ ,,ღია სივრცე კავკასია“, პალატასთან და აფხაზეთიდან იგპ-თა მომსახურების სააგენტოსთან თანამშრომლობით, ლიდერთა გაძლიერების პროგრამის ფარგლებში, ახალგაზრდებისათვის ჩაატარა შეხვედრა, რომელიც ეხებოდა საზოგადოებრივ საქმიანობაში, სახელმწიფო გადაწყვეტილებებისა და საკანონმდებლო ინიციატივების პროცესში ახალგაზრდების ჩართულობის მნიშვნელობას;
* საქართველოს პარლამენტის ეროვნულ ბიბლიოთეკაში, პალატის ორგანიზებით, აფხაზეთის დევნილი მეწარმეებისათვის გაიმართა ტრენინგი ,,შრომითი უსაფრთხოების საკითხების რეგულირება საქართველოს კანონმდებლობაში“.

## 4.4. სსიპ ,,აფხაზეთიდან იძულებით გადაადგილებულ პირთა სტაჟირების, კვალიფიკაციის ამაღლებისა და დასაქმების ხელშეწყობის ცენტრი ,,ბიზნეს-ინკუბატორი“

,,ბიზნეს-ინკუბატორის“ საქმიანობის სფეროს წარმოადგენდა აფხაზეთიდან იგპ-თა დასაქმება, სტაჟირება/კვალიფიკაციის ამაღლება, ინოვაციური პროექტების შემუშავება/განხორციელება, სამეწარმეო სუბიექტებთან, საერთაშორისო და ადგილობრივ არასამთავრობო ორგანიზაციებთან, სახელმწიფო და ადგილობრივი თვითმმართველობის დაწესებულებებთან  თანამშრომლობა.

2022 წლის 31 დეკემბრის მდგომარეობით, ,,ბიზნეს-ინკუბატორში“ დასაქმებულთა რაოდენობა შეადგენდა 15-ს, საგრანტო პროექტის ფარგლებში - 9.

**საქართელოს მთავრობის №507 დადგენილების საფუძველზე, მეწარმეები, რომლებიც მუშობდნენ პანდემიის პერიოდში, გათავისუფლებულ იქნენ საიჯარო გადასახადებისგან, რამაც იჯარის შემოსავლების მნიშვნელოვანი შემცირება და, შესაბამისად, თანამშრომლების წასვლა გამოიწვია. სულ 2022 წელს ფართებისა და სასათბურე კონსტრუქციების იჯარიდან მიღებულმა შემოსავლებმა შეადგინა 76 945 ლარი. სახელმწიფო ბიუჯეტში გადახდილმა თანხამ შეადგინა 27 927 ლარი, მათ შორის საშემოსავლო გადასახადის სახით - 19 936 ლარი.**

**საანგარიშო პერიოდში, სსიპ “ბიზნეს-ინკუბატორის” სარგებლობაში არსებულ ფართებზე, 2022 წლის დასაწყისისთვის, 20 მეწარმესთან გაფორმებული იყო 24 ხელშეკრულება. დეკემბერში 9 ინდმეწარმესთან შეწყდა ხელშეკრულება. 3 ფართზე (შენობა-ნაგებობა) ჩატარდა აუქციონი და გამოვლენილ 2 გამარჯვებულზე გაფორმდა 3 საიჯარო ხელშეკრულება. 2022 წლის 31 დეკემბრის მდგომარეობით გაფორმებული იყო 19 ხელშეკრულება 4 მეწარმესთან.**

**საანგარიშო პერიოდში ,,**ბიზნეს-ინკუბატორის“ მხარდაჭერით (აპლიკანტების, დონორების მოძიება, დახმარება პროექტების მომზადებაში) დაფინანსდა 15 პროექტი. კერძოდ:

* **USAID-ის პროექტის ფარგლებში** დაფინანსდა 8 ბიზნეს პროექტი (14 მონაწილიდან 1 ოსი, 6 აფხაზი და 7 ქართველი) საერთო თანხით 20 936 ლარი. კერძოდ:
* **წიწილების გამოზრდა და რეალიზაცია (ქართულ-აფხაზური) - 4 800 ლარი;**
* **,,იდეალის“ ჯიშის ნიგვზის მოშენება (ქართულ-აფხაზური)- 3 396 ლარი;**
* **საქართველოში წარმოებული ავეჯის რეალიზაცია (ქართულ-აფხაზური) - 4 000 ლარი;**
* **პავლოვნიის მოშენება (ქართულ-ოსური) - 700 ლარი;**
* **მარცვლეულის საფქვავის შეძენა (2 პროექტი) - 3 400 ლარი;**
* **დაბადების დღის ცენტრისთვის ჰელიუმის და სხვა აქსესუარების შეძენა - 3 000 ლარი;**
* **ქუთაისში წარმოებული ფეხსაცმლის რეალიზაცია აფხაზეთში - 1 640 ლარი;**
* **„მშვიდობის ფონდის“ მიერ გამოცხადებულ კონკურსებში წარდგენილ იქნა 13 ქართულ-აფხაზური პროექტი** საერთო თანხით 225 000 ლარი**, რომელთაგან 12 ინდივიდუალური (საერთო ჯამში 175 000 ლარი), ხოლო ერთი ჯგუფური პროექტი (50 000 ლარი). პასუხი დაფინანსებაზე ჯერ-ჯერობით არ მოსულა;**
* **„აწარმოე საქართველოში“ ფარგლებში გამოცხადებულ კონკურსში,** ,,ბიზნეს-ინკუბატორის“  **3-მა სტაჟიორმა წარადგინა 3 ბიზნეს პროექტი:**
* **ოქროს სამჭედლო უბნისთვის დანადგარის შეძენა -15 000 ლარი. პროექტი არ დაფინანსდა;**
* **საიუველირო და სხვა სასაჩუქრე ნაკეთობების დასამზადებლად ლაზერის დანადგარი - 15 000 ლარი. პროექტი არ დაფინანსდა;**
* **მუყაოს საწნეხი დანადგარის შეძენა – 29 500 ლარი. პროექტი გადავიდა შემდეგ ეტაპზე.**

**იმერეთის რეგიონში, ეუთოსა და UNDP-ის ფინანსური მხარდაჭერით არასამთავრობო ორგანიზაციის „აფხაზინტერკონტი“ მიერ გამოცხადებულ კონკურსში, რომელიც ითვალისწინებს აფხაზეთიდან იძულებით გადაადგილებული თემების ეკონომიკური გაძლიერების ხელშეწყობას მცირე გრანტებით დაფინანსების გზით, „ბიზნეს-ინკუბატორის“ დახმარებით იგპ-ების მიერ წარდგენილ და დაფინანსებულ იქნა 7 ბიზნეს პროექტი ჯამში 13 300 ლარის ღირებულებით (ლოკაცია - 3 წყალტუბოს, 3 ქუთაისისა და ერთი ვანის მუნიციპალიტეტში):**

***ლარი***

|  |  |  |  |
| --- | --- | --- | --- |
| **პროექტი** | **რაოდენობა** | **ბიუჯეტი** | **ჯამი** |
| ავტოსახელოსნო | **2** | **1200** | **2400** |
| ავტოსახელოსნო | **1** | **2600** | **2600** |
| **სამშენებლო-სარემონტო სამუშაოების ჩატარებისათვის საჭირო ხელსაწყოების შეძენა** | **1** | **2300** | **2300** |
| მაღაზიის მოწყობა თაროებით | **1** | **1700** | **1700** |
| ვულკანიზაციის დანადგარების შეძენა | **1** | **3500** | **3500** |
| ყავის საფქვავი აპარატის შეძენა | **1** | **800** | **800** |
|  | **7** |  | **13300** |

განხორციელდა დევნილთა დასაქმების მიზნით გადაცემული სასათბურე კონსტრუქციების მონიტორინგი და ინვენტარიზაცია, **მოიჯარეების გადახდისუნარიანობის დადგენა. ფერმერებს გადაეცათ გაფრთხილების წერილები წარმოშობილი დავალიანებების დაფარვის თაობაზე. დადგინდა, რომ როგორც სამეგრელოში, ისე აღმოსავლეთ საქართველოში, სათბურების ნაწილი გაუმართავ მდგომარეობაშია, ზოგი მთლიანად და ზოგიც ნაწილობრივ დაზიანებულია თოვლის და ქარისგან. რიგ შემთხვევაში სათბურებში მოყვანილი მოსავალი გაფუჭდა მავნებლების მიერ. აღმოსავლეთ საქართველოს საზღვრისპირად განთავსებული სათბურები, ძლიერი ყინვების გამო, ზამთარში ვერ ფუნქციონირებს. მოიჯარეები ვერ იღებენ შემოსავალს უმოქმედო და დაზიანებული სათბურებიდან, მათთვის რუსთავში სათბურების გადაცემისას დემონტაჟისთვის გადახდილი, ტრანსპორტირების, სათბურების გამართვის და ბიზნესის წამოსაწყებად, ნერგების შესაძენად აღებული საბანკო დავალიანებები დღემდე გადაუხდელია. აღსანიშნავია, რომ სასათბურე კონსტრუქციების მოიჯარეებთან დადებული ხელშეკრულებებით გათვალისწინებული პირობების შესრულების მონიტორინგი და მართვა ,,ბიზნეს-ინკუბატორის” მწირი ბიუჯეტის პირობებში საკმაოდ რთულია.**

2022 წლის 16 დეკემბერს დასრულდა სსიპ შოთა რუსთაველის ეროვნული სამეცნიერო ფონდის მიერ დაფინანსებული 4-წლიანი საგრანტო პროექტი, რომლის განხორციელება დაიწყო ,,ბიზნეს-ინკუბატორში“ 2018 წლიდან. პროექტის მიზანი იყო ავტომატური მართვის მექანიზმით აღჭურვილი, ენერგოდამზოგი და უსაფრთხო, მასობრივი მოხმარების ქარძრავის წარმოება. ბიუჯეტი შეადგენდა 560 000 ლარს. **დამზადდა ერთმანეთისაგან ფლუგერის ვერტიკალური სტაბილიზატორების შეთანწყობით განსხვავებული ქარძრავის ორი საცდელი ნიმუში.**

## 

## 4.5. ა(ა)იპ ,,საერთაშორისო ინიციატივა განვითარებისა და თანადგომისათვის“

***წლიური ბიუჯეტი - 303 557***  ლარი, აქედან პროგრამული ბიუჯეტი - 60 258 ლარი (20%).

***დასაქმებული*** - 11 პირი (მ.შ. შტატით გათვალისწინებული 7, შტატგარეშე - 4).

ა(ა)იპ „საერთაშორისო ინიციატივა განვითარებისა და თანადგომისათვის“ მიერ საანგარიშო პერიოდში განხორციელდა **პროგრამა „სინერგია - პროექტების თანადაფინანსება აფხაზეთიდან დევნილი და გამყოფ ხაზს მიღმა მცხოვრები მოსახლეობის კეთილდღეობისათვის“**.

***პროგრამის წლიური ბიუჯეტი*** - 60 258 ლარი, ფაქტიური შესრულება საბიუჯეტო სახსრებით - 56 016 ლარი (93%).

2022 წლის განმავლობაში ორგანიზაციამ აითვისა 122 482 ლარი, აქედან საკუთარი სახსრებიდან - 66 465 (მოიცავს საგრანტო დაფინანსებას - 45 640 ლარს და ორგანიზაციის მხრიდან მოზიდულ თანხებს - 20 825 ლარს) და საბიუჯეტო სახსრებიდან 56 016 ლარი.

ა(ა)იპ „საერთაშორისო ინიციატივა განვითარებისა და თანადგომისათვის“ გაიმარჯვა **ჩეხეთის საელჩოს 2022 წლის საგრანტო პროგრამაში პროექტით ,,ჩირის გადამამუშავებელი სოციალური საწარმო ზუგდიდის მუნიციპალიტეტში“** (დანადგარებით აღჭურვის პროგრამა).

ბიუჯეტი - 122 482 ლარი (აქედან 373 520 ჩეხური კრონა (45 640 ლარი), ჩეხეთის მხარის დაფინანსება). საბიუჯეტო სახსრები - 56 016 ლარი, ხოლო ორგანიზაციის მხირდან მოზიდული სხვა სახსრები - 20 825 ლარი.

*მიზანი* - დევნილ პირთა და გამყოფ ხაზს მიღმა მცხოვრები ჩვენი თანამემამულეების ეკონომიკური და სოციალური გაძლიერება; მცირე მეწარმეობის ხელშეწყობა.

*შედეგი* -

* საბიუჯეტო სახსრებიდან ათვისებულ იქნა 56 017 ლარი. აქედან:
* შტატგარეშე მომუშავეთა ანაზღაურება - 13 094 ლარი;
* საწარმოსთვის მანქანა-დანადგარების შეძენა - 17 365 ლარი;
* საწარმოსთვის ავეჯის შეძენა - 2 350 ლარი;
* საწარმოს იჯარის ხარჯი - 11 674 ლარი;
* სხვა დანარჩენი საქონელი და მომსახურება - 11 534 ლარი.
* საკუთარი სახსრებიდან გაიხარჯა 66 465 ლარი, აქედან 61 565 ლარი (მ.შ. ჩეხეთის საელჩოს მხრიდან - 45 640 ლარი) მოხმარდა ჩირის საწარმოსთვის მანქანა-დანადგარების შეძენას), ხოლო 4 900 ლარი - შტატგარეშე მომუშავეთა ანაზღაურებაზე.
* 2022 წლის 9 სექტემბერს, საგრანტო პროექტის ფარგლებში, აფხაზეთის ა/რ ფინანსთა და ეკონომიკის სამინისტროს და ჩეხეთის განვითარების სააგენტოს ფინანსური მხარდაჭერით, ა(ა)იპ “საერთაშორისო ინიციატივა განვითარებისა და თანადგომისათვის” ორგანიზაციის მიერ ზუგდიდში გაიხსნა ჩირის გადამამუშავებელი სოციალური საწარმო, რომელიც მოემსახურება როგორც იძულებით გადაადგილებულ პირებს, ასევე ადგილობრივ ფერმერებს და ოკუპირებული აფხაზეთის ტერიტორიაზე მცხოვრებ მოსახლეობას. საწარმოში დასაქმდნენ აფხაზეთიდან იგპ-ები, შეიქმნა 7 ახალი სამუშაო ადგილი. თანამშრომლობის ხელშეკრულებას ხელი მოეწერა 2022 წლის 28 აპრილს ჩეხეთის საელჩოში. საწარმოს ფუნქციონირებისთვის საჭირო დანადგარები შეძენილ იქნა სახელმწიფო შესყიდვების შესაბამისად გამოცხადებული ტენდერით (ბიუჯეტი - 78 930 ლარი). პროექტის ფარგლებში შეირჩა და შესაბამისი ტრენინგების საფუძველზე გადამზადდა 5 თანამშრომელი. წლის ბოლომდე აქტიურად მიმდინარეობდა ნედლეულის გადამუშავების პროცესები ჩირის მისაღებად. საწარმო მუშაობდა სატესტო რეჟიმში, იტესტებოდა დანადგარები, შრობის პროცესი ტენიანობის და ტემპერატურის სხვადასხვა მახასიათებლებზე და ა.შ. სექტემბრიდან დაკემბრის ჩათვლით საწარმომ გადაამუშავა ეკოლოგიურად სუფთა, მაღალტექნოლოგიური საშრობი აპარატებით მიღებული ჯამურად 240 კგ სხვადასხვა ხილის მზა ჩირეული პროდუქტი (ქლიავის ჩირი - 70,400 კგ; ლეღვის ჩირი - 41, 400 კგ; ვაშლის ჩირი - 68 კგ; ვაშლის ჩიფსი - 19,200 კგ; კივის ჩირი - 41 კგ.), რომელიც ღონისძიებებზე წარდგენილ იქნა აფხაზეთის ა/რ მთავრობის სახელით. საბოლოოდ, სოციალურ საწარმოში „ვიტამინო“ დამზადებულ იქნა ჩირეული პროდუქტი სულ 202კგ. 400 გრ (ვაშლის ჩირი - 52,3 კგ.; ვაშლის ჩიფსი - 19,2 კგ; ლეღვის ჩირი - 34,4კგ; ქლიავის ჩირი - 55,5 კგ; კივის ჩირი - 41 კგ).

პროგრამის „სინერგია - პროექტების თანადაფინანსება აფხაზეთიდან დევნილი და გამყოფ ხაზს მიღმა მცხოვრები მოსახლეობის კეთილდღეობისათვის“ ფარგლებში საგრანტო დაფინანსების მოსაპოვებლად წარდგენილი იყო შემდეგი პროექტები:

* **ქალთა სოციალურ-ეკონომიკური გაძლიერება მეწარმეობის ხელშეწყობის გზით (სამეგრელო - ზემო სვანეთი)**

ბიუჯეტი - 29 976 ევრო.

წარედგინა სლოვაკეთის საელჩოს.

*შედეგი -* განხილვის ეტაპზეა.

* **სოციალური მეწარმეობის განვითარება მდგრადი და ინკლუზიური საზოგადოებისთვის**

ბიუჯეტი - 14 000 ევრო.

წარედგინა საქართველოს სტრატეგიული კვლევებისა და განვითარების ცენტრს (CSRDG).

*შედეგი -* განხილვის ეტაპზეა.

* **ვაჭრობის ინიცირება ჩეხეთსა და საქართველოს შორის**

ბიუჯეტი - 1 202 530 CZK.

წარედგინა ჩეხეთის რესპუბლიკის საელჩოს.

*შედეგი -* განხილვის ეტაპზეა.

ასევე, საანგარიშო პერიოდში, საარსებო წყაროებზე ხელმისაწვდომობის ზრდის 2020 და 2021 წწ. პროგრამების და მცირე ბიზნესის გენერირებისა და მატერიალური მხარდაჭერის პროექტის ფარგლებში, მონიტორინგების შედეგების საფუძველზე, ბენეფიციარებს საკუთრებაში გადაეცა მანამდე დროებით სარგებლობაში გადაცემული მატერიალური ქონება, სულ 54 130 ლარის ღირებულების მოწყობილობა/დანადგარი.